
Christian  Emilius  Reich,  fodt  18.  April  1822,  var  ved  Begyndelsen  af  Krigen 
i 1864  Oberstlojtnant  og  Chef  for  den  militaere  Hojskole  og  anset  som  en  over- 
ordentlig  kundskabsrig  og  dygtig  Officer,  der  i den  foregaaende  Tid  havde  del- 
taget  i Udviklingen  af  Danmarks  Faestningsvaesen  og  den  danske  Haers  Organisation 
efter  Krigen  1848 — 50.  Han  var  tidlig  meget  politisk  interesseret  og  var  en  af 
de  Officerer,  der  stod  C.  G.  Andrae  naer.  I 1863  var  han  blevet  kongevalgt  Med- 
lem  af  Rigsraadet,  og  da  Novemberforfatningen  traadte  i Kraft,  gik  han  over  i 
dettes  Landsting.  Trods  sin  Forbindelse  med  Andrae  fulgte  han  i Reglen  de  Na- 
tionalliberale  og  havde  stemt  for  Novemberforfatningen.  I Begyndelsen  af  Februar 
1864  blev  han  udnaevnt  til  Stabschef  hos  den  gamle  Generalmajor  Niels  Christian 
Lunding  (1795 — 1871),  Kommandanten  i Frederick,  og  da  denne  Faestning  de 
sidste  L)age  af  April  var  blevet  rommet,  kaldtes  han  til  Kobenhavn  og  udnaevntes 
til  Chef  for  Kobenhavns  Sobefaestning.  Da  Krigsminister  C.  C.  Lundbye  den  18. 
Maj  tog  sin  Afsked,  blev  Reich  udnaevnt  til  midlertidig  Krigsminister  og  beklaedte 
denne  Stilling  til  den  n.  Juli,  da  han  fratraadte  sammen  med  det  ovrige  Ministe- 
rium  Monrad.  Han  var  derefter  Chef  for  den  militaere  Hojskole,  indtil  han  Aaret 
efter  dode,  kun  43  Aar  gammel. 

Fra  det  Ojeblik  Reich  Tirsdag  den  23.  Februar  1864  afrejste  til  Fredericia 
indtil  nogle  Uger  efter  sin  Afgang  fra  Krigsministerstillingen,  forte  han  Dagbog 
over  de  militaere  og  politiske  Begivenheder,  han  gennemlevede,  og  efterlod  sig 
derved  en  Skildring  af  sin  Virksomhed  under  Fredericias  Belejring  og  i sin  Mini- 
stertid.  Denne  Dagbog,  en  lille  Optegnelsesbog  i Oktav,  blev  19/io  1880  foraeret 
til  Gehejmearkivet  af  C.  F.  Wegener  og  forsynedes  af  denne,  hvad  der  var  meget 
lidet  heldigt,  med  en  Maengde  Indstregninger  med  forskellig  Blyant  samt  med 
enkelte  Tilfojelser,  hvorpaa  A.  D.  Jorgensen  senere  henledede  Opmaerksomheden 
ved  en  Paaskrift  paa  Bindets  Indside.  Idet  Dagbogen  med  Rigsarkivets  Tilladelse 
her  offentliggores,  er  selvfolgelig  alle  disse  uvedkommende  Indstregninger  og  Be- 
maerkninger  etc.  udeladt.  For  Oversigtens  Skyld  er  Datoerne,.  som  Wegener  iovrigt 
ogsaa  paa  nogle  Steder  har  vaeret  i Lag  med,  her  i Udgaven  normaliseret  og 
fremhaevet.  Teksten  er  gengivet  bogstavret  dog  med  Rettelse  af  tydelige  Fejl  og 
Skodeslosheder  etc.  Oplysningerne  bl.  a.  om  det  store  Antal  militaere  Personer  der 
er  naevnl,  er  givet  efter  de  almindelige  Hjaelpemidler  (bl.  a.  Richters  Den  danske 
Landmilitaeretat  1801 — 94,  Generalstabsvaerket  over  Krigen  1864,  Statskalenderen) 
samt  ved  Hjaelp  af  H.  Holboll : En  Brigadeadjutants  Erindringer  fra  Krigen  1864, 
hvis  Forfatter  var  i Fredericia  under  storste  Delen  af  Belejringen.  Hr.  General- 
major  Holboll  samt  Hr.  Kaptajn  M.  A.  Karmark  og  Hr.  Kaptajn  H.  A.  Bilsted, 
Arkivar  i Krigsministeriet,  har  venlig  givet  mig  Here  Oplysninger. 

Tirsdag  d.  23.  Februar  om  Aftenen  afreist  til  Fredericia,  hvor  jeg 
ankom  naeste  Dag  Kl.  4.  Qvarteer  hos  Commandanten  (Kammerherre  Lo- 
renzen)1. 

Torsdag  d.  23.  Februar.  Om  Formiddag  Bes0g  hos  Wilster, 2 Neer- 
gaard, 3 Scharfifenberg, 4 Meyer,5  Glahn,6  Holm7  og  Brigadeintendant  Svendsen8. 
Ved  min  Tilbagekomst  havde  Commandanten  befalet,  at  Telegrammer  mellem 
Fredericia  og  Veile  ligesom  do.  fra  Fyen  til  Veile  kun  maatte  befordres  med 
hans  Samtykke.  Efter  telegraphisk  Opfordring  fra  Faber9  indhentedes  Krigs- 
ministeriets  Sanction.  Om  Eftermiddagen  talte  jeg  til  Capt.  Schmidt10  og  fik 
ham  til  at  overtage  Pladsmajors  Posten,  hvilket  indbragte  mig  megen  Paa- 
skjonnelse  fra  Commandantens  Side. 

Fredag  d.  26.  Februar.  Ikke  ude  af  en  Dor  formedelst  temmelig  re- 
sultatlos  Travlhed.  Dagens  vigtigste  Begivenhed  var  Foranstaltningen  for  at 
arrangere  en  fast  Vognpark  af  Militairetatens  egne  Kjoretoier.  Da  jeg  traet  og 
modig  vilde  gaae  tilsengs,  blev  en  fremmed  Spion  indbragt,  som  jeg  efter  et 
kort  Forhor  lod  arrestere.  Umiddelbart  derefter  indlob  Telegrammer  fra  For- 
posterne  ved  Krybily11,  der  berettede,  at  Preusserne  den  naeste  Dag  vilde  an- 
gribe,  affattede  og  af  Indhold  noget  confuse  — men  dog  i Hovedsagen  be- 
kraeftede  ved  Telegram  fra  Sylov,12  der  endvidere  indberettede,  at  Preusserne 
havde  vaeret  til  Alters  i Kolding,  at  Wrangel13  havde  vaeret  der  etc.  For- 
posttelegrammerne  fortalte  endvidere,  at  Prinds  Carl14  havde  harangueret  Trop- 
perne  og  fortalt  dem,  at  de  ikke  kom  hjem,  forinden  Fredericia  var  tagen. 
Commandanten  maatte  vaekkes,  og  det  maa  siges  til  hans  Roes,  at  han  con- 
serverede  den  meest  stoiske  Ro.  Hans  forste  Bemaerkning  var  den,  at  det 
var  ham  klart,  at  han  ved  i Oieblikket  at  foretage  Noget  kun  vilde  skabe 
Confusion  og  at  derfor  kun  det  skulde  skee,  at  Neergaard,  hvis  Brigade 
var  paa  Forpost,  selv  tidlig  om  Morgenen  skulde  begive  sig  ud  og  traekke 
Infanteriet  tilbage  efterladende  Cavalleriet  paa  Overgangen  over  Nebel  Aa. 
Paa  mit  Forslag  afsendtes  der  strax  et  Telegram  til  Overcommandoen  i Son- 
derborg  med  summarisk  Underretning  om,  hvad  der  var  indloben,  men  med 

1 Generalmajor  Niels  Christian  Lunding,  boede  i den  tidligere  Toldinspektor  i Fredericia, 
Kammerherre  C.  P.  J.  Lorentz’  Hus. 

2 Oberst  Ernst  Henrik  Claude  Wilster. 

3 Oberst  Johan  Valdemar  Neergaard. 

4 Oberst  Poul  Ulrik  Scharfifenberg. 

5 Oberst  Christian  Vilhelm  Meyer. 

6 Major  Paul  Egede  Glahn. 

7 Oberstlojtnant  Rasmus  Olsen  Holm. 

8 Brigadeintendant  Christen  Fugl  Svendsen, 

9 Telegrafdirektor  P.  C.  F.  Faber. 

10  Kaptajn  Niels  Charles  Schmidt. 

11  Krybily  Kro  ved  Koldingvejen,  Syd  for  Fredericia. 

12  N.  P.  C.  M.  Sylow  (1849 — 70),  Borgmester  i Korsor,  var  Chef  for  Haerens  Efterret- 
ningsvaesen. 

18  Den  preussiske  General  Friedrich  v.  Wrangel. 

14  Prins  Friedrich  Carl. 

Tilf0ielse  af,  at  Beretningerne  sammenholdte  indeholdt  saadanne  Kriterier, 
som  kunde  lade  formode,  at  hvad  der  forestod  ligesaavel  kunde  gjaelde  Dybbol 
som  os.  Klokken  var  nu  bleven  1 1/a ; vi  lagde  os  til  at  sove  med  Bestem- 
melse  om  at  vaere  oppe  Kl.  6 naeste  Morgen. 

Laverdag  d.  27.  Februar.  Om  Morgenen  Kl.  6 modte  Wilster,  Bri- 
gadecommandeurerne,  Holm  og  Meyer  med  Stabschefer  og  Adjutanter  for  at 
modtage  Instructioner  angaaende  Udrykningen  og  Besaettelsen  af  Vaerkerne. 
Da  Alt  var  faerdigt  Kl.  c.  11,  begav  Commandantskabet  in  pleno  sig  tilfods 
langs  hele  Volden,  en  anstrengende  Tour,  som  gjorde  vor  energiske  Comman- 
dant lidt  mat  mod  Aften. 

Sondag  d.  28.  Februar.  I Middagsstunden  gjorde  jeg  med  Leutenant 
Konicke1  en  Ridetour  til  Leiren.  Efter  Hjemkomsten  foreslog  jeg,  og  Lun- 
ding  adopterede  Forslaget,  at  afsende  en  telegrapbisk  summarisk  Depeche  til 
Overcommandoen,  hvori  det  sagdes,  at  Meget  stod  tilbage  af  Ingenieurkraft  og 
foroget  Besaetning. 

Konicke  fortalte  mig  paa  Touren,  at  Lunding,  da  ban  horte  Krigsmi- 
nisteriets  Telegram  oplaest  om  min  Ansaettelse  [sagde]:  «Nu,  saa  kan  jeg  iaften 
drikke  mig  fuld.»  - — Hr.  Commandanten  havde,  da  han  talte  med  mig  forste 
Gang,  den  Godhed  at  yttre,  at  Modtagelsen  af  min  Udnaevnelse  var  det  forste 
Lysglimt,  han  i et  langt  Morke  havde  modtaget. 

Mandag  d.  29.  Februar  var  en  paa  Spaending  riig  Dag.  I Middags- 
stunden reed  Commandanten,  jeg,  Christensen2  og  Konicke  ud  til  Stoustrup. 
Der  meldte  Forpostcommandeuren,  Capt.  Stockfleth,3  at  et  Brev  fra  Wrangel 
var  afleveret  i Krybily  og  afsendt  med  en  Ordonnants,  der  altsaa  var  redet 
os  forbi.  — Commandanten  fortsatte  rolig  en  Harangue,  han  var  ifaerd  med 
at  holde  til  Forpostcommandeuren,  nogle  Kudske  etc.,  og  forst  efter  at  denne 
var  endt,  satte  vi  os  i et  godt  Trav  til  Byen.  Underveis  samtalede  vi  om  det 
sandsynlige  Indhold  af  Depechen,  som  Commandanten  meente  maatte  vaere  en 
Sommation  til  Overgivelse,  hvortil  jeg  bemaerkede,  at  det  rigtignok  forekom 
mig  vel  stivt  at  byde  os  sligt  paa  en  saadan  Afstand  fra  Faestningen.  Han 
erklaerede,  at  Svaret  skulde  afifattes  paa  Fransk  eller  Dansk;  paa  Tydsk  vilde 
han  ikke  indlade  sig.  Ved  Porten  foreslog  jeg  ham  at  lade  Recke4  komme 
som  Translateur.  Ved  Hjemkomsten  viste  Brevet  sig  imidlertid  at  vaere  af 
langt  tammere  Indhold.  Det  var  en  i yderst  hoflig  Form  affattet  Anmodning 
om  at  faae  opgivet  Navne  paa  de  i Fangenskab  vaerende  Preussere  og  0ster- 
rigere;  det  indeholdt  en  hjertelig  Beklagelse  over  ikke  at  kunne  efterkomme 
en  Anmodning  om  Lt.  Bluhmes5  (der  var  udtrykkelig  tilfoiet  Sonnen  af  Ge- 


1 Sekondlojtnant  Alfred  Frederik  Konicke. 

2 Sekondlojtnant  W.  A.  P.  Christensen. 

* Kaptajn  F.  H.  E.  H.  Stockfleth. 

4 Kaptajn  og  Translator  i Fransk  Johan  Ditlev  Zepelin  v.  d.  Recke. 

5 Lojtnant  Cand.  jur.  Carl  Andr.  W.  Bluhme,  Son  af  Gehejmeraad  C.  A.  Bluhme,  var 
blevet  saaret  i Trrefningen  ved  Mysunde  og  taget  til  Fange  af  0strigerne;  han  dode  s/s  1864  i 
Fangenskabet, 

heimeraaden)  Frigivelse,  da  hans  Saar  ikke  tillod  [det],  og  Brevet  tilbod  ende- 
lig  Udvexling  af  saadanne  Officerer,  som  man  maatte  onske  at  erholde  fri- 
givne.  For  Bluhme  var  ingen  Erstatning  forlangt.  — Der  afifattedes  paa 
Fransk  et  hofligt  Svar,  at  Brevet  var  besorget  efter  dets  Adresse,  nemlig  til 
Overcommandoen,  og  det  burde  folgelig  egentlig  slet  ikke  vaeret  aabnet  af 
Commandanten. 

Omtrent  Kl.  7 meldtes  det  af  en  fra  Leiren  indkommen  Artillerist,  at 
der  var  hort  staerk  Gevaerskydning  ved  Trelde  Skov.  Denne  uhyggelige  Ef- 
terretning,  hvis  Rigtighed  vi  vel  efter  Omstaendighederne  ikke  ret  kunde  troe 
paa,  men  som  dog  af  Melderen  bestemt  fastholdtes,  ledede  til  at  lade  Reserve- 
bataillonen  i Ridehuset  rykke  ud.  Senere  indkom  en  anden  Artillerist  fra 
Leiren  og  meldte,  at  der  ganske  rigtig  var  skudt  ved  Trelde  Skoven,  men 
at  det  var  I4de  Rgt(l).  Jeg  drak  Thee  hos  Recke  og  modtoges  ved  min 
Hjemkomst  med  den  uhyggelige  Efterretning , at  Lt.  Christensen  ikke  var 
kommen  tilbage. 

Tirsdag  d.  1.  Marts.  Dagen  lob  forholdsvis  rolig  af;  af  vigtigere  Sager 
expederedes  Anmodningen  til  Overcommandoen  om  at  forsyne  Faestningen  med 
Transportmidler,  Soforsvarsmidler  og  Laegehjaelp.  Min  Principal  var  meget 
forkjolet  og  gik  tidlig  tilsengs.  Vi  havde  talt  om,  at  vi  om  Aftenen  skulde 
recreere  os  med  at  skrive  til  vore  Hustruer:  «Bedre, » sagde  han,  «vilde  det 
vaere,  om  vi  kunde  tale  med  derm;  men  for  Ingen  af  os  blev  der  noget  af 
Skriveriet.  Han  maatte  som  sagt  gaae  tilsengs,  og  da  jeg  kom  paa  mit  Vae- 
relse  for  at  ivaerksaette  mit  Forsaet,  kom  Neergaard  med  en  Indberetning  fra 
Forposterne  om,  at  Angreb  ved  Midnat  skulde  finde  Sted.  Den  stakkels 
Gamle  [0:  Lunding]  maatte  vaekkes;  tog  sig  atter  i det  som  en  sand  Helt; 
han  approberede  vore  Forslag,  og  Neergaard  gik  da  sin  Vei.  Da  jeg  blev 
alene,  faldt  det  mig  ind,  at  Faestningsartilleriet  dog  ogsaa  maatte  forberedes, 
navnlig  hvad  Leiren  angik,  hvorfor  jeg  begav  mig  til  ham,  confererede  med 
ham,  og  da  vi  vare  enige,  gik  jeg  til  Holm,  som  paalagdes  at  traeffe  fornoden 
Foranstaltning. 

Medens  jeg  var  hos  Neergaard,  kom  en  Telegraphdepeche  fra  Lt.  Pe- 
tersen1, som  meldte,  at  der  var  preussisk  Infanterie  i Alminde,  og  at  vore  Ca- 
vallerister  (Hegermanns2 *  altsaa)  havde  taget  30  fjendtlige  Husarer.  Jeg  slut- 
tede  deraf,  at  hvad  der  forestaaer  os  maatte  vaere  en  Razzia,  et  Coup,  en 
Tak  for  sidst;  Neergaard  var  tilboielig  til  at  troe,  at  Infanteriets  Tilstedevae- 
relse  dog  snarere  kunde  betyde  en  Daekning  for  noget  mere  — nous  verrons. 
— Tilsengs  efter  Midnat  med  Ordre  om  at  vaekkes  Kl.  5. 

Onsdag  d.  2.  Marts.  Det  blev  til  slet  itigen  Ting  idag  med  det  for- 
ventede  Angreb.  Dagen  gik  hen  temmelig  eensformigt;  ingen  vigtigere  Expe- 
dition, kun  den  Foranstaltning  trufifen  i Anledning  af  Gaarsdagens  Begiven- 

1 Premierlojtnant  i Infanteriets  Krigsreserve  J.  Petersen  (Hejls).  Han  var  Septbr.  1848 
blevet  udnasvnt  til  Sekondl.  i Reserven,  9/e  1864  fik  han  Kaptajns  Karakter.  Sml.  S.  163  Note  1. 

2 Generallojtnant  Cai  Detlev  Hegermann-Lindencrone,  Befalingshavende  over  Rytteriet  i 

Jylland.  Talen  er  om  Traefningen  ved  Vorbasse. 

heder,  at  der  blev  beordret  noget  Artilleriemandskab  til  fra  imorgen  at  tage 
Ophold  i Leiren,  og  at  en  Baune  oprettedes  ved  Stoustrup.  Item  fik  jeg 
Commandanten  til  efter  Manges,  og  isaer  Scharffenbergs  Opfordring,  at  modi- 
ficere  sin  Kjteledaegge,  nemlig  de  meget  strenge  Bestemmelser  for  Ind-  og 
Udpassage. 

Torsdag  d.  j.  Marts.  Om  Middagen  en  lille  Expedition  til  Leiren ; 
om  Aftenen  kom  Luttichau1  med  Stab  til  Fredericia;  Jonquieres2  tog  ind 
til  mig. 

Fredag  d.  4.  Marts.  Expederet  Sagen  om  de  10  Bonder  af  Gaarslev, 
som  Lunding  havde  ladet  arrestere.  Fra  Krigsministeriet  modtaget  telegra- 
phisk  Ordre  til  at  hjemsende  alle  Holstenere;  pr.  Telegraph  gjordes  opmaerk- 
som  paa  det  Mislige  herved  og  paa  den  Modsigelse,  der  vilde  vaere  ved  under 
den  strenge  Bevogtning  af  Frestningen  at  slippe  en  stor  Del  Artillerister  og 
Ingenieurer,  der  vidste  god  Beskeed,  los. 

Leverdag  d.  5.  Marts.  Om  Formiddagen  reiste  Jonquieres.  I Anledning 
af  Pastor  Rordams 3 Ansaettelse  som  Feltpraest  havde  Commandanten  selv 
sat  paa  Papiret  en  Epistel  til  Overcommandoen,  hvori  han  forlangte  Myndig- 
hedsbegraendsning  for  Garnisonspraesten  og  P'eltpraesten,  idet  han  spurgte,  om 
Meningen  skulde  vaere,  at  Feltpraesten  skulde  skabe  en  af  disse  stats-  og  kirke- 
oplosende  frie  Menigheder.  Jeg  gjorde  ham  opmaerksom  paa,  at  hans  Skri- 
velse  dog  var  altfor  kras;  han  overlod  mig  frie  Haender,  og  da  jeg  viste  ham 
Omarbeidelsen,  var  han  saa  galant  at  forlange  en  Gjenpart,  for  at  han  kunde 
gjemme  den  sammen  med  sit  eget  Udkast  som  Exempel  paa,  hvorledes  Tan- 
ken  kunde  rammes  med  en  langt  storre  Blidhed,  som  han  indrommede,  man 
ofte  kom  langt  videre  med.  — Der  telegrapheredes  paany  om  Holstenerne, 
men  atter  uden  Svar. 

Sondag  d.  6.  Marts.  Om  Middagen  gjorde  jeg  med  Commandanten 
en  Kjoretour  til  Leiren.  Vist  er  det,  at  Vaerket  I ved  Jordskred  er  svaekket 
i en  ganske  overordentlig  og  meget  betaenkelig  Grad. 

Mandag  d.  y.  Marts.  Expederede  jeg  for  Commandanten  Svar  paa 
hans  Calamiteter  med  Svendsen,  som  han  havde  truet  med  at  ville  lade  skyde, 
og  hans  Commandantskabsbefaling,  ved  hvilken  han  nedlagde  Commandoen.4 
— - Tillige  expederede  samme  Dag  hans  Bemaerkninger  til  Ingenieurcommandoens 
Rapport.  (Skrevet  om  Tirsdagen  ligesom  de  to  forste  Skud  vare  faldne  herfra 
Faestningen  Kl.  3V2  Eftermiddag). 

Tirsdag  d.  8.  Marts.  Da  jeg  netop  havde  endt  mit  Morgenreferat, 
kommer  en  Adjutant  ind  og  melder,  at  Pjenden  i stor  Styrke  tramgte  frem 


1 Generallojtnant  Matthias  Luttichau. 

8 Major  Henry  Alexandre  Antoine  de  Jonquieres. 

3 Pastor  Peter  Rordam,  i Lyngby,  P'eltprsest.  Sml.  Holboll  anf.  Skrift,  Side  155. 

4 Det  drejer  sig  om  en  Konflikt  mellein  Kommandant  Lunding  og  Divisionsintendant  C.  V. 
Svendsen,  hvem  L.  lejlighedsvis  havde  gjort  opmterksom  paa,  at  han  som  Kommandant  havde  Myn- 
dighed  til  at  lade  ham  skyde.  (Se  Konceptei  og  Afskrifter  af  Kommandantskabets  ureg.  Sager 
1864  A Nr.  37  — 38.  Krigsm.s  Arkiv.) 

over  Havreballe.  Siden  viste  det  sig,  at  han  naturligviis  ogsaa  var  gaaet  paa 
Gudso  Der  blev  strax  blaest  Allarm.  Vi  rede  ud  forst  af  Prindsensport,  se- 
nere  af  Kongens.  Kl.  vel  omtrent  2 var  Ilden  standset.  — 

Afleveret  til  Divisionsintendant  Svendsen  for  at  deponeres  i en  Jern- 
kasse  150  rdl.  (i  tre  Halvhundreddalersedler)  med  Udskrift:  Tilhorer  Oberst- 
lieutenant  Reich.  Convolutten  forseglet  med  to  Segl,  Commandantskabets  Tje- 
nestesegl.  [Tilfojet  i Margen:]  Erholdt  tilbage  i Bogense  28A. 

Om  Eftermiddagen  nlodtoges  et  Telegram  fra  Kongen,  hvori  han 
spurgte  til  Wilster  og  Hoffmann1.  Om  Aftenen  indtoges  den  tilbagetrukne 
Stilling. 

Otis  dag  d.  9.  Marts. 

Melding. 

Min  Udtalelse  til  den  preussiske  Parlamentair  var,  efter  modtagen  In- 
struction, folgende: 

«Jeg  er  Oberstlieutenant  Reich,  Stabschef  hos  Commandanten.  Min 
General  har  paalagt  mig  at  udtale  for  Dem,  at  modtage  Parlamentair  i Faest- 
ningen  (ich  bitte  zu  bemerken  in  der  Festung)  kan  han  ikke,  og  foran  Faest- 
ningen  maa  han  ansee  god  Krigsbrug  fyldestgjort  ved  at  sende  sin  Stabschef. 
I al  Almindelighed  har  han  derhos  onsket  Opmaerksomheden  henledt  paa,  at, 
da  Faestningen  er  underlagt  den  hojestcommanderende  General  over  Armeen, 
maatte  han  ansee  det  rettest,  at  det  parlamentaire  Samqvem  gaaer  over  Als.» 

Hertil  bemaerkede  nu  Parlamentairen,  at  Sporgsmaalet  ikke  dreiede  sig 
om  store  Ting  som  Krig  eller  Fred  — men  om  saadanne  private  (jeg  troer, 
han  naevnte  philantropiske)  Anliggender,  som  Feltmarskallen  antog  det  rettest 
at  besorge  ad  kortest  Vei. 

Uden  videre  Anledning  fra  min  Side  fremtog  han  derpaa  4 Breve,  eet 
officielt  og  3 private,  og  overrakte  mig  dem  med  Begjaering  om  Qvittering, 
som  jeg  bad  Capitain  v.  d.  Recke2,  der  overvaerede  Modet,  at  skrive.  Qvitte- 
ringen,  som  udfaerdigedes  paa  Dansk,  blev  af  mig  undertegnet. 

Hirbodigst 

P.  Reich, 

Oberstlt.  og  Stabschef. 

Om  Morgenen  vaekkedes  jeg  4V2  og  begyndte  strax  med  at  dictere 
Telegrammer  etc.  etc.  uafbrudt  indtil  kort  for  Middagstid  (Kl.  4).  Capt. 
Recke  indfandt  sig  og  anmeldte  den  preussiske  Parlamentair.  Den  Gamle 
vilde  slet  ikke  vide  af  Noget  at  sige  — han  brod  sig  ikke  om,  at  der  fra 
Parlamentairen  var  truet  med  Afbrydelse  af  alt  parlamentairt  Samqvem  — ; 
ind  i Faestningen  (med  tilbundne  0ine)  vilde  han  ikke  have  Parlamentairen, 
men  tilbod  selv  at  kjore  ud  til  ham.  Sagen  var  nemlig,  at  Preusserne  paa- 


1 General  Wilster  og  hans  Stabschef  Kaptajn  J.  A.  F.  Hoffmann  blev  saarede  den  8. 
Marts;  den  sidste  dode  4/s  1864  af  sit  Saar.  Sml.  S.  160  og  172. 

2 Kaptajn  i Infanteriet  E.  P.  L.  v.  d.  Recke. 

stode,  at  en  Parlamentair  var  bleven  afvist,  og  nu  forlangte  de,  at  Generalen 
selv  skulde  modtage  Brevet.  Da  jeg  forestillede  ham,  at  det,  at  han  selv 
vilde  kjore  ud,  var  en  langt  st0rre  Hoflighed  end  at  modtage  Parlamentairen  i 
Fsestningen,  trak  han  sig  tilbage  og  henstillede  til  mig,  om  jeg  vilde,  ellers 
maatte  han  soge  en  Anden.  Jeg  fik  da  en  lang  Instrux,  hvis  Hovedindhold 
var  at  vaere  grov;  hvad  jeg  gjorde,  viser  den  foranstaaende  Melding.  Ved  min 
Hjemkomst  var  han,  efter  at  min  mundtlige  Beretning  var  aflagt,  magelos 
chartnant,  trykkede  mig  i Haanden  og  takkede  mig  for  Fuldforelsen  af  et 
Hverv,  som  han  havde  seet  var  mig  imod.  Jeg  troer  nsesten,  han  havde  ind- 
seet,  at  han  var  gaaet  for  vidt  og  var  ganske  glad  over  at  see,  at  det,  han 
vilde  have  sagt,  var  blevet  sagt,  og  at  Brevene  dog  vare  komne. 

Det  officielle  Brev  fra  Wrangel  var  en  Meddelelse  om  de  fangne  Offi- 
cerer  og  en  ny  Proposition  om  Udvexling,  navnlig  om  to  navngivne  Officerer, 
en  osterrigsk  og  en  preussisk;  derhos  tre  Privatbreve  fra  de  fangne  Officerer 
til  deres  Slaegtninge.  — 

Om  Aftenen  examineret  en  stakkels  syg  Preusser,  som  var  efterladt  i 
Erritsoe. 

Torsdag  d.  10.  Marts.  Lt.  Petersen  meddeelte,  at  der  i en  Seng  i 
Gartnerhuset  paa  Snoghei  anbringes  en  hemmelig  Station  i Forbindelse  med 
Middelfart  (Piquet).  En  anden  fra  Gudso  gjennem  Aaen  til  Kid-Holme  — og 
derfra  pr.  Baad  til  Hindsgavl.  — 

Om  Formiddagen  en  Tour  med  Fulton  for  at  recognoscere  Slugten. 1 
Modtaget  og  adresseret  til  Recke  Mr.  Skinner,  Correspondent  for  Daily-News. 2 
Om  Aftenen  examineret  en  ganske  fiffig  Preusser,  som  erklaerede  af  Udmat- 
telse  at  vsere  bleven  tilbage  og  dernaest  deserteret  af  Frygt  for  Kuglerne. 
Idag  lod  Hr.  Commandanten  alle  militaire  Meddelelser  i Fredericia  Avis  for 
byde.  — Igaar  lagde  han  Beslag  paa  H0  og  Halm.  Om  Aftenen  examineret 
en  preussisk  Deserteur. 

Fredag  d.  //.  Marts.  Endelig  kom  Lt.  Dencker  tilbage  fra  Heger- 
mann,  som  han  havde  truffet  i Skanderborg.  3 — Om  Eftermiddagen  en  ny 
Parlamentair  med  300  Thaler  til  preussiske  og  osterrigske  Krigsfanger.  Om 
Aftenen  Telegram  fra  Overcommandoen  om  at  sende  et  Dampskib  og  to  Ka- 
nonbaade  (pr.  Telegram  forespurgt,  om  det  ikke  skulde  vaire  Jerntransport- 
baade)  til  Aalborg  ved  Daggry  for  at  overfore  Hegermann  til  N.  Sundbye. 

Loverdag  d.  12.  Marts.  Expederet  Rapporterne  over  Begivenhederne 
d.  8.  til  Overcommandoen.  Til  denne  i Hui  og  Hast  en  lang  Epistel,  gjen- 
tagende  de  oftere  stillede  — tildeels  besvarede  — Krav  paa  Ingenieur-,  Ar- 
tillerie-  og  Inf.-styrkens  Forogelse  samt  Soforsvar  og  Transportvaesen,  hvortil 
foiedes  Forlangendet  om  en  Souschef.  Efter  Middagsbordet  en  Kjoretour  ud 


1 Kanonbaaden  «Fulton».  — Om  Slugterne  foran  Fnestningen  se  bl.  a.  Generalstabs- 
vasrket  II,  53. 

! John  Edwin  Skinner. 

3 Se  herom  Holboll  anf.  Skrift,  S.  143, 

af  Snoghoisveien  for  at  besee  Gjennembruddet  og  derefter  i den  meest  for- 
rygende  Storm,  som  knaekkede  den  Gamle,  saa  han  maatte  tilkois,  ud  i Leiren 
ad  den  aldeles  utrolige  Faelledvej.  — Scenen  paa  Gaden  mellem  den  Gamle 
og  Lt.  Skeel.1 

[Langs  med  det  foregaaende  Stk.  staar:]  Manden  som  korte  efter  Jorde- 
moder  og  blev  skudt  af  vore  Forposter. 

Sendag  d.  13.  Marts.  En  ret  uhyggelig  Dag  baade  med  Hensyn  til 
Veiret  og  Geskseftigheden.  Jeg  drev  det  endelig  til  at  gj0re  en  Udflugt  til 
Citadellet,  og  viste  det  sig  da,  at  det  blenderede  Lazareth  endnu  ikke  var 
tomt  for  Krudt,  endnu  havde  sit  teglhaengte  Tag  og  altsaa  manglede  Faskiner 
og  Jord.  Den  Gamle  blev  noget  betuttet  ved  Efterretningen  herom,  og  neppe 
havde  vi  spist,  for  vi  sad  paa  Vognen  for  at  rulle  derned.  — Dette  er  et  ret 
slaaende  Beviis  paa,  hvor  gait  det  er  over  lutter  Skriverie  at  forsomme  at  see 
Virkelighederne. 

Expedition  af  V2  Comp,  af  21.  Rgt.  for  at  fange  en  Hr.  Gerlach  i 
Veilby,  der  af  Indbyggerne  var  angiven  for  at  have  underrettet  Preusserne 
om  vor  Patrouillegang;  Detachementet  havde  kun  truffet  paa  nogle  Cavalle- 
rister  nord  for  Fjorden  og  lagde  efter  Ordre  Harver  i Vadestedet. 

Mandag  d.  14.  Marts.  Kl.-omtrent  10  Melding  paa  Melding  om 
staerke  Colonners  Fremrykning.  Den  Gamle  vilde  have  oieblikkelig  telegra- 
phisk  Melding  til  Overcommandoen  og  Krigsministeriet  og  forlangte  Meldingen 
sluttet  med  de  Ord:  «Jeg  staar  uden  Reserve*,  — hvormed  Meningen  var  at 
anbringe  Tryk  paa  Overcommandoen  for  at  erholde  den  forlangte  Forstaerk- 
ning  af  4 Batailloner.  Det  Hele  oploste  sig  imidlertid  til  Intet;  Fjenden  gik 
snart  tilbage,  saa  at  det  vel  blot  var  for  at  see  til  os,  fordi  vi  igaar  havde 
seet  lidt  til  ham.  Lt.  Konicke,  som  var  sendt  ud,  indberettede,  medens  Sa- 
gen  stod  paa,  at  Slugten  var  besat. 

Foruden  den  allerede  tidligere  ankomne  engelske  Correspondent  Mr.  Skin- 
ner ankom  idag  Mr.  Galleng  (Correspondent  for  Times)  og  Mr.  Dicey  (Corre- 
spondent for  Daily  Telegraph).2  Ved  den  om  Formiddagen  stedfundne 
Conference,  ved  hvilken  vare  tilstede  Neergaard,  Scharffenberg  og  Nielsen3, 
fik  jeg  den  Gamle  til  udtrykkelig  at  stille  Sporgsmaalet  om  Troppernes  Til- 
stand  under  den  stedfindende  Tjeneste.  Generalen  formulerede  Sporgsmaalet 
saaledes:  om  der  var  Grund  for  ham  til  at  drage  den  ulige  heldigere  Stilling 
frem,  som  Afdelingerne  paa  Als  havde  med  H.  t.  Aflosning  og  Hvile.  De 
stedfundne  Udtalelser  lode  imidlertid  ikke  fremgaae,  at  dette  Sporgsmaal  maatte 
besvares  bekraeftende  — ja  selv  en  oprindelig  paapeget  Aflosning  af  det  i 
Leiren  anbragte  14.  Rgt.  faldt  bort. 


1 Formentlig  Lojtnant  Holger  Frederik  Skeel.  Om  Scenen  synes  intet  at  vaere  bevaret  i 
Kommandantskabets  Akter,  hvilket  ligeledes  gaelder  om  andre  Scener,  der  hidfortes  af  Komman- 
dantens  noget  impulsive  Temperament. 

2 Times’s  Korrespondent  var  Antonio  Gallenga,  der  senere  udgav  en  Bog  «Krigen  i Dan- 
mark 1864*,  der  er  oversat  paa  Dansk.  — Edward  Dicey  (f.  1832). 

3 Oberstlojtnant  Georg  Julius  Vilhelm  Nielsen. 

Det  var  en  saa  rasende  Storm,  at  Forbindelsen  af  Fyen  var  afskaaren, 

Tirsdag  d.  15.  Marts.  Stormen  vedblev  at  vare  — forst  henimod 
Aften  standsede  den  noget.  Fra  Krigsministeriet  indlob  der  Telegram,  om 
man  kunde  skafife  Vished  for,  at  Fjenden  havde  tvunget  Landbefolkningen  til 
Skandsearbejde,  og  blev  der  afsendt  en  dertil  villig  Somand  her  fra  Byen  for 
hos  Amtmand  Dahl1  eller  Herredsfoged  Glahn2  at  skafife  Attest  derfor.  Jeg 
expederede  efter  Ordre  Manden  med  mundtlig  Besked,  og  Soofficererne  maatte 
besorge  ham  landsat  ved  Rosenvold.  — Idag  modtaget  fra  Krigsministeriet 
det  forste  Chi ffer telegram.  Det  var  Approbation  paa  at  maatte  aabne  endeel 
af  de  mange  ved  Summernes  Storrelse  mistaenkelige  Pengebreve  til  13.  Bat. 
Vidtloftige  Expeditioner  strax  til  langt  ud  paa  Aftenen. 

Onsdag  d.  16.  Marts.  Eftersynet  af  Brevene  ledede  da  til  Intet. 
Scenen  med  Wolfif.3  Iaften  kom  Generalen  tilbage  paa  Planen  om,  at  jeg 
skulde  reise  til  Sonderborg  for  at  forhandle  mundtlig  med  Overcommandoen, 
og  Reisen  bestemtes  forelobig  til  imorgenaften. 

Torsdag  d.  17.  Marts.  Storre  Harcellering  af  Fjenden.  Kl.  7^2  af- 
reist  med  Konicke;  i Middelfart  talt  med  Fru  Hoffmann4  og  indbudt  hende 
fra  den  Gamle.  Ankomst  til  Assens  (Hotel  Phoenix)  Kl.  23A. 

Fredag  d.  18.  Marts.  Fra  Assens  med  Postdampskibet  Kl.  9V2.  An- 
komst til  Horuphav  2V2,  — til  Sonderborg  (den  hos  Stjernholm5 6  pr.  Telegraph 
bestilte  Vogn  fandtes  ikke)  Kl.  572.  Forst  Besog  hos  General  .Gerlach3  sam- 
men  med  Stjernholm  og  Rosen7,  hvor  det  viste  sig,  at  G.  og  R.  vare  til- 
boielige  til  at  yde  Forstaerkning,  Stjernholm  derimod  var  Modstanderen.  Om 
Aftenen  Conference  med  Stjernholm  fra  8V2 — 1 om  Natten,  tildeels  sammen 
med  Rosen,  men  under  idelige  Afbrydelser. 

Laverdag  d.  19.  Marts.  Paafaerde  Kl.  6.  Confereret  paany  med  Ger- 
lach  og  Stjernholm.  Forladt  Sonderborg  Kl.  c.  10;  Postdampskibet  i Horup- 
hav  var  beordret  til  at  afvente  vor  Ankomst. 

Ved  Ankomsten  til  Strib  erfaret,  at  der  hele  Dagen  havde  vaeret  En- 
gagement foran  Fredericia.  Efter  en  hoist  urolig  Nat  vaekkedes  jeg  for  3die, 
4de  Gang  Kl.  572  af  Monster, 8 som  meldte  mig,  at  nu  var  de  forste  Gra- 
nater  faldne  i Byen. 

Sandag  d.  20.  Marts.  Om  Morgenen  Kl.  5 3/4  begyndte  Beskydningen 
mod  Byen  fra  here  Sider.  Allerede  Kl.  672  braendte  Jernstoberiet.  Skyd- 
ningen  uafbrudt  fortsat  den  hele  Dag.  Brand  paa  flere  Steder  og  af  betyde- 


1 C.  B.  A.  Dahl,  Amtmand  i Vejle. 

2 Overaudit0r  H.  C.  Glahn,  Herredsfoged  i Norvang  og  Tarrild  Herreder. 

3 Rimeligvis  Premierlojtnant  E.  A.  Wulff. 

* Fru  Caroline  Hoffmann,  fodt  Flor,  g.  m.  Major  J.  Anton  Fr.  H.,  der  var  blevet  saaret  og 

dode  4/ 5 i Bogense.  Sml.  S.  157  og  1 72. 

6  Major  Frederik  Christian  Stjernholm,  Stabschef  ved  Armeens  Overkommando. 

6 Generallojtnant  Georg  Daniel  Gerlach,  kommanderende  General  over  den  aktive  Arme. 

7 Major  Sigismund  Ludvig  Carl  Rosen,  Souschef  ved  Armeens  Hovedkvarter, 

8 Kaptajn  Hans  Peter  Valdemar  Monster. 

ligt  Omfang.  Spidsgranater  og  Raketter.  Det  store  Garnisonshospital  maatte 
strax  rommes,  Hoffmann  og  hans  Kone  lykkelig  over. 

Mandag  d.  21.  Marts.  Skydningen  sagtnede  om  Natten.  I Lobet  af 
Formiddagen  jevn.  Kl.  I40  modtoges  Wrangels  Opfordring  til  at  traede  i Un- 
derhandling med  ham,  der  besvaredes  med:  sligt  er  hors  de  mon  pouvoir. 
Om  Aftenen  standsede  Ilden  maerkvaerdig  nok  ganske  efter  at  have  vaeret 
meget  staerk  umiddelbart  efter  det  afslaaende  Svar.  — Man  beredte  sig  til  at 
modtage  den  forventede  Storm  ved  at  formere  en  Reserve  paa  2 Batailloner 
med  Batt.  Klein, 1 sendt  2 Kanoner  til  Koldingvaerket  etc. 

Sommationen  lod  saaledes: 

Unniitzes  Blutvergiessen  und  die  unvermeidlichen  Zerstorungen,  welche 
jede  Belagerung  einer  Festung  herbeifiihrt,  bestimmen  mich  Euer  Hochwohl- 
geboren  aufzufordern,  auf  eine  fur  die  Garnison  ehrenvoll  anerkennende  Basis 
mit  mir  in  Unterhandlung  zu  treten. 

Der  dies  Schreiben  liberbringende  Officier  hat  Befehl,  bis  2 Uhr 
heute  Mittag  Antwort  zu  erwarten,  und  wird  bis  dahin  das  Feuer  der  Batte- 
rien  schweigen. 

Euer  Hochwohlgeboren  versichere  ich  bei  dieser  Gelegenheit  meine 
vorziigliche  Hochachtung. 

Vor  Fredericia,  d.  21.  Marz  1864.  Der  Feldmarschall 

Wrangel. 


An 


Den  Koniglich  Danischen  Herrn  Commandanten 

der  Festung  Fredericia. 


Svaret,  som  affattedes  i Forbindelse  med  Auditeur  Hornbostel, 2 da 
Recke  ikke  var  til  at  opdrive,  fik  folgende  uheldige  Redaction: 

Ayant  regu  la  depeche  de  Votre  Excellence  a i45  j’ai  l’honneur  de  re- 
pondre  a Votre  Excellence  que  1’ acceptation  de  Votre  proposition  est  hors  de 
mon  pouvoir. 

Daignez,  Monsieur  le  Marechal,  agreer  l’assurance  de  ma  parfaite  con- 
sideration. 

Fredericia  le  21.  mars  1864.  Le  general  com. 

Lunding. 

[I  Marginen]: 

Efter  senere  Opgivelse  fra  Lieutenant  Hoskjaer1 2 3  vare  24  Eiendomme 
nedbraendte  og  160  Bygninger  trufne. 


Tirsdag  d.  22.  Marts.  Det  forventede  Angreb  udeblev.  Skydningen, 
som  var  ophort  den  foregaaende  Aften,  udeblev  fremdeles  saa  vel  om  Natten 
som  den  paafolgende  Morgen,  da  man  gjorde  den  overraskende  Opdagelse,  at 
Fjenden  var  gaaet  tilbage  og  endog  havde  forladt  sine  Batterier,  fra  hvilke 


1 Kaptajn  i Artilleriet  August  Leonhard  Klein,  Chef  for  3.  Feltbatteri. 

2 Auditor  Ludvig  Gottlieb  Moritz  Hornbostel. 

3 Premierlojtnant  i Ingeniorkorpset  W.  Hoskiaer. 

Capitain  Stockfleth  hentede  et  Gevaer,  en  Spade  og  en  Hakke.  Af  og  til 
kom  der  Noget  frem,  men  for  atter  at  forsvinde.  Om  Formiddagen  en  inter- 
essant  Samtale  hos  Commandanten  med  den  franske  Officer  Arnous  de  Ri- 
viere.1) Beseet  de  Colonier,  som  nu  begyndte  i rivende  Fart  at  fremstaae  ved 
Foden  af  Volden  og  Brandtomterne. 

Onsdag  d.  23.  Marts.  Fjenden  var  atter  idag  i sin  tilbagetrukne  Stil- 
ling. Sagen  om  den  bortromte  Byfoged  Jurgensen2,  om  hvem  der  iaftes  var 
telegrapheret  med  Forlangende  om  Suspension,  og  om  hvem  der  idag  udfaer- 
digedes  en  skrap  Skrivelse.  Allerede  om  Form,  modtoges  pr.  Telegram  Un- 
derretning  om,  at  han  var  suspenderet  og  erstattet  med  Jorgensen  fra  Slesvig. 

Pr.  Telegraph  forespurgtes  hos  Krigsministeriet,  om  den  paafaldende 
Forandring  i Situationen  indeholdt  en  Opfordring  til  ikke  at  rare  ved  Fjenden, 
naar  Leilighed  dertil  maatte  gives.  — Der  modtoges  Svar,  undertegnet  S.  An- 
kjaer3  i Ministerens4  Fravaerelse,  at  Intet  var  til  Hinder  for  at  gjore  Fjenden 
den  Skade,  man  kunde. 

Om  Aftenen  seent  kom  Oberst  Fevrier. 5 

Idag  begravedes  Balthazar  Christensens  Son,  som  var  falden  d.  19. 6 * 
Ved  denne  Leilighed  horte  jeg  forste  Gang  Rordam. 

Torsdag  d.  24.  Marts.  Pladsmajorens  Fodselsdag. 

Fredag  d.  23.  Marts.  Om  Morgenen  meldtes  en  almindelig  Tilbage- 
gang  af  Fjenden.  Denne  Tilbagegang  viste  sig  imidlertid  alene  at  gjaelde 
Floiene,  saaledes  at  Fjenden  kun  ad  den  korteste  Linie  foretog  Cerneringen. 
Om  Aftenen  ankom  Hs.  Majestaet,  som  Commandanten  med  stort  Selskab 
havde  ventet  paa  i 3 Timer;  Kongen  begav  sig  tilfods  gjennem  Byen  til 
Commandantboligen,  gik  tilfods  langs  endeel  af  Volden  og  gjennem  Byen  til- 
bage  til  Skibet,  hvor  de  tilstedevasrende  Officerer  indbodes  til  Souper. 

Loverdag  d.  26.  Marts.  Om  Formiddagen  modt  ved  Skibsbroen,  hvorfra 
Hs.  Majestaet  begav  sig  paa  en  Ronde  omkring  i Faestningen  og  Udenvser- 
kerne.  Den  Gamle  vilde  ikke  folge  med  og  ei  heller  give  Mode  ved  Middags- 
taflet  ombord.  Han  havde  udtrykkelig  givet  tilkjende,  at  han  onskede  snarest 
muligt  at  blive  af  med  Hs.  Maj.,  der  ogsaa  lod  lette  strax  efter  Bordet  og 


1 Baron  Arnous  de  Riviere  var  en  fransk  Ingeniorofficer,  der  fik  Lov  til  at  folge  Felttoget 
paa  dansk  Side.  (Telegram  til  Overkommandoen  fra  Krigsmin.  19/j  1864). 

2 Byfoged  Jurgensen : Julius  Christian  Jorgensen  (f.  1816  — 1884),  fra  1857  Overretsprokurator 
i Kobenhavn,  var  1862  blevet  Byfoged  i Fredericia.  Han  havde  staerke  Sammenstod  med  General 
Lunding  og  forlod  21/s  1864  Byen;  2S/3  blev  han  suspenderet  fra  sit  Embede  og  den  tidligere  Po- 
litimester  i Slesvig,  Justitsraad  August  Jorgensen,  konstitueret  i hans  Sted.  25/u  1864  hsevedes  Su- 
spensionen  og  Jorgensen  kom  tilbage.  (Justitsmin.  I.  Deptmt.  Journ.  R.  Nr.  l76/ isw).  Sml.  S.  166 
Note  1 og  167  Note  4 samt  Generalstabsvserket  II,  238 — 39. 

3 Major  Stephan  Ankjaer,  Direktor  for  Kommandoen  under  Krigsministeriet. 

4 Krigsminisler  var  Oberst  Christian  Carl  Lundbye. 

6 Oberstlojtnant  V.  L.  F.  Fevrier,  en  fransk  Officer  der  efter  Kejser  Napoleons  Ordre 
besogte  Kobenhavn  og  det  danske  Hovedkvarter  for  at  folge  Felttoget.  (Krigsmin.s  Skrivelse  til 
Overkomm.  10/ 3 1864.  Krigsmin.s  Arkiv. 

6 Sekondlojtnant,  juridislt  Kandidat  Christian  Christoffer  Christensen,  Son  af  Politikeren 

Balthasar  Christensen,  var  faldet  for  Fredericia  19/s. 

Kafifen.  Til  Gjengasld  for  den  ikke  ganske  blide  Medfart  gjordes  den  Gamle 
til  Excellence.  Dagen  var  forresten  riig  paa  unyttig  Bedrift.  Det  11.  Rgt. 
kom  hertil,  men  samtidig  en  Ordre  fra  Hovedqvarteret,  at  nu  skulde  det  til 
Als,  men  den  Gamle  rog  lige  i Ministeren  og  [o:  der]  naturligviis  efter  den  ham 
egne  Natur  og  Forretningsgang  tillod  Lunding  at  sidde  Ordren  overhorig. 
Alle  de  trufne  Arrangements  omgjordes,  og  Telegram  afsendtes  til  Overcom- 
mandoen  om  Forandringen.  Denne  telegrapherede  da  til  Ministeren,  som  efter 
Taflet  giver  mig  Telegrammet  sigende,  — ganske  vist  tned  nogen  Forlegenhed 
— at  nu  vil  han  Intet  gjore  ved  det.  En  Petersensk  af  Overcommandoen 
approberet  Expedition  bliver  med  stor  Vidtloftighed  bragt  til  Udforelse. 1 Ved 
Skibets  Afgang,  efter  at  Broen  var  atkastet,  kaldte  Hs.  Maj.  og  Krigsmini- 
steren  paa  Scharffenberg  og  mig  og  raabte  Hs.  Maj.,  at  han  ikke  onskede,  at 
Expeditionen  skulde  komme  til  Udforelse. 

Sondag  d.  2J.  Marts.  Om  Natten  modtoges  da  Overcommandoens 
Indvilligelse  til,  at  Foretagendet  gik  overstyr,  hvilket  selve  Petersen  om  Af- 
tenen  lod  vide  af  andre  Grunde,  nemlig  fjendtlige  Troppebevsegelser  mod  Syd, 
var  en  Nodvendighed.  Commandanten  havde  om  Morgenen  gjort  sig  en  Spad- 
seretour  og  truffet  nogle  Arbeidscommandoer  uden  Ingenieurofficerer,  hvilket 
gav  Anledning  til  en  aldeles  fortvivlet  Forestilling  med  den  stakkels  Oberst 
Meyer  i min  Naervaerelse.  Den  gode  Commandant  var  bleven  uhyre  krigerisk. 
Han  vilde  med  11  — 12  Batailloner  foretage  en  Udmarche  og  Svingning  ned 
mod  Snoghoi  for  at  snubbe  Alt  bort,  da  han  syntes,  han  med  sin  store  Gar- 
nison  maatte  foretage  Noget.  Neergaard  blev  kaldet,  men  holdt  tappert  Stand; 
han  dimitteredes,  og  Scharffenberg  kaldtes,  men  han  vilde  heller  ikke  haye 
med  det  at  bestille.  Muller, 2 som  Lunding  havde  truet  med  at  kalde,  naar 
de  Andre  ikke  vilde  have  med  Sagen  at  gjore,  lod  han  dog  ukaldet  — og  et 
andet  mindre  Project  med  at  kaste  en  Bat.  i Land  ved  Snoghoi,  blev  ligeledes  op- 
givet.  Brigadecommandeurernes  Modstand  hidrorte  foruden  fra  selve  Planens 
indre  Beskaffenhed  tillige  fra  vore  Folks  Uskikkethed  til  gesvindte  Foretagender 
og  fra  Afdelingernes  mangelfulde  Sammensaetning.  Commandanten  havde  den 
fatale  Idee  at  laane  Befalingsmaend  fra  de  hjemmeblivende  Afdelinger,  hvilket 
jeg  tillod  mig  at  remonstrere  imod.  Alt  endte  da  med,  at  Stockfleth  gik 
nordpaa  med  en  200  Md.  og  en  Kanonbaad. 3 

Mandag  d.  28.  Marts.  Hos  os  selv  forefaldt  saare  lidet.  Der  blev 
fanget  en  Osterriger,  en  ganske  fix  lille  Karl.  Idag  ankom  4 kjobenhavnske 


1 Sml.  S.  155  Note  1.  Der  herskede  en  Del  Mistillid  til  den  her  oftere  omtalte  Reserve- 
lojtnant  (senere)  Kaptajn  J.  Petersen  (Heils)’s  Projekter  og  Foretagender.  7/ 4 1864  anmodede  Kom- 
mandanten  Chefen  for  Efterretningsvaesenet  Borgmester  Sylow  om,  at  Petersen  fremtidig  maatte  blive 
holdt  borte  fra  Faestningen  og  holdt  uvidende  om  alt  af  Betydning  angaaende  denne  paa 
Grund  af  hans  Fraternisering  med  Fjenden.  (Kommandantsk.s  Dagsmapper  1864  Nr.  180.  Krigs- 
min.  Arkiv.)  — Om  Planen  sml.  iovrigt  Generalstabsvaerket  II,  288. 

2 Oberst  Carl  Philip  Friedemann  Maximilian  (Max)  Muller. 

8 Om  Affaeren  ved  Assendrup  se  bl.  a.  Generalstabsvaerket  II,  244 — 45. 

Politibetjente.  Om  Formiddagen  Telegram  fra  Krigsministeriet  om  en  Attaque 
paa  Centrum  af  Dybbolstillingen. 

Tirsdag  d.  29.  Marts.  Stockfleth  vendte  tilbage  med  en  Fangst  af  22 
preussiske  Husarer  og  24  Heste.  — Den  Gamles  overordentlige  Begeistring, 
som  bragte  ham  til  for  Fronten  at  tilsige  Folkene  dobbelt  Lonning. 
Scharffenbergs  Samtale  om  en  ny  Expedition,  som  Scharffenberg  ikke  billigede, 
og  som  det  lykkedes  at  bringe  den  Gamle  fra. 

Onsdag  d.  jo.  Marts.  Om  Natten  indlob  der  Ordre  fra  Overcomman- 
doen  om,  at  7.  Brig.  Stab  (Oberst  Muller)  og  det  omdisputerede  n.  Rgt. 
skulde  afsendes  til  Als,  — hvilket  gav  Anledning  til  en  hoist  urolig  Nat. 

Torsdag  d.  ji.  Marts.  Gjorde  jeg  for  forste  Gang  i lang  Tid  en  or- 
dentlig  Ridetour  ud  gjennem  Leiren  til  det  afbraendte  Kristineberg  og  til 
Ryes  Hus. 

Fredag  d.  /.  April.  Forefaldt  Folgende  vor  Forretningsgang  charak- 
teriserende.  Alt  under  20.  Marts  var  der  til  Overcommandoen  telegrapheret, 
at  da  Kbhvn.  og  Kronborg  armeredes  mod  Sosiden,  henledede  man  Op- 
maerksomheden  paa,  om  det  ikke  maatte  vaere  rettest  ogsaa  at  armere  Frede- 
ricia  mod  Sosiderne.  Herpaa  modtoges  intet  Svar,  og  man  rykkede  derfor  i 
Dagstelegrammet.  Om  Eftermiddagen  indlob  nu  det  Svar,  at  Overcomman- 
doen var  indgaaet  med  Forestilling  om  Sagen  til  Krigsministeriet  og  oieblikkelig 
saette  Glahn,  Recke  og  jeg  mig  paa  Vognen,  pidske  omkring  langs  Sofrontene 
og  i Citadellet  og  vupti  Telegram  til  Kbhvn.  om,  at  der  behoves  saa  og  saa 
mange  Kanoner  etc.  — Om  Aftenen  skrev  jeg  til  Andrae  i Anledning  af 
hans  Valg  til  Landsthinget. 1 

Leverdag  d.  2.  April.  En  sjelden  rolig  Dag.  Et  ikke  ganske  imede- 
kommende  Svar  fra  Overcom.  paa  en  Forestilling  om  Garnisonsbataillonen 
bragte  den  Gamle  i Harnisk,  saa  han  vilde  emancipere  sig  fra  Overcom- 
mandoen ved  et  Forlangende  om  selvstaendig  Stilling  til  Krigsministeriet.  Efter- 
haanden  kom  der  dog  lidt  koldt  Vand  i det  gamle  Blod. 

Sondag  d.  j.  April.  Efterretning  om  Sonderborgs  Bombardement. 
Efter  en  Reqvisition  fra  Overcommandoen  paa  3 Ingenieurofficerer  sendtes 
disse  saa  at  sige  strax  afsted  med  den  ene  Damp-Kanonbaad,  og  da  der  nogle 
Timer  efter  fra  Ingenieurcorpset  indlob  Telegram  til  Ingenieurcom.  om,  at 
Sonderborg  stod  i Brand,  og  der  forespurgtes,  om  man  ikke  kunde  sende 
1 Brandofficer  og  nogle  Brandfolk,  satte  den  Gamle  sig  strax  i Bevaegelse  og 
ftk  afsendt  med  den  anden  og  sidste  Dampkanonbaad : 1 Offc.,  10  Brandfolk 
og  4 Laeggelser. 2 Dette  viser,  at  var  han  paa  den  ene  Side  paastaaelig  for 
at  skrabe  til  sin  Faestning,  var  han  paa  den  anden  en  trofast  og  hurtig  Hjael- 
per  i Noden.  — 

Strax  efter  Modtagelsen  af  Efterretningen  om  Bombardementet  udkastede 


1 C.  G.  Andrae  var  Medlem  af  Rigsraadets  Landsting. 

5 Om  de  her  naevnte  Ordre  se  Fredericia  Kommandantskabs  udgaaende  Sager.  (D.  No.  27 
*/ 4 1864.  Krigsmin.s  Arkiv).  — Laeggelser  o:  Vandvogne. 

han  en  Plan  til  et  Angreb  paa  Apenrade,  og  som  saedvanlig  levnedes  ingen 
Tid  til  Overveielse.  Magius 1 blev  hentet  og  afsendt  til  Barso  for  at  skafife 
Oplysning  om,  hvad  der  maatte  vaere  i Apenrade.  I forste  0ieblik  vare  Be- 
taenkelighederne  mig  ikke  ret  klare;  kun  gjorde  jeg  ham  den  Bemaerkning,  at 
hvis  Expeditionen  totalt  mislykkeaes,  vilde  man  maaske  kunne  reise  den  Anke, 
at  Anvendelsen  af  en  saa  stor  Deel  af  den  af  ham  selv  som  nodvendig  urge- 
rede  Garnison  (hvad  der  taenktes  anvendt  var  c.  1 Rgt.  Inf.  og  2 Kan.) 
til  en  saa  langt  udgaaende  Expedition  var  Noget,  der  laae  udenfor  hans  Om- 
raade  som  Faestningscommandant.  Han  afviste  imidlertid  Bemaerkningen  med, 
at  han  ikke  skyede  Ansvar,  og  man  hoist  kunde  give  ham  sin  Afskeed,  som 
han  ikke  brad  sig  om.  Ved  naermere  Overveielser  opstod  der  ganske  vist 
here  Betaenkeligheder  hos  mig,  som  jeg  imidlertid  ansaae  det  mest  praktisk  at 
beholde  in  mente,  afventende  om  ikke  denne  Expedition  som  de  here  andre 
af  sig  selv  skulde  gaae  itu. 

Mandag  d.  p April.  Om  Formiddagen  var  jeg  en  god  Tour  i den 
befaestede  Leir  for  at  see  Skydningen  med  Espingolorgelerne,  som  om  Efter- 
middagen  af  selve  Ministeren  pr.  Telegraph  beordredes  til  Als.  — Om  Aftenen 
indlob  Melding  fra  Koldingvaerket  om,  at  Fjendens  Forposter  skulde  vaere 
skudte  frem  foran  Stoustrup. 

Tirsdag  d.  5.  April.  Forposternes  Fremskydning  var  nok  en  Feil- 
tagelse.  — En  af  Efterretningsmaendene  kom  om  Eftermiddagen  og  fortalte 
om  et  nyt  Batterie  ved  Erritso,  hvilket  imidlertid  snart  reduceredes  til  det 
gamle  udemolerede.  Om  Aftenen  sent  fandt  Generalen  paa,  at  det  naeste  Dag 
skulde  demoleres,  og  Ordren  udfaerdigedes,  men  da  jeg  gjorde  ham  Forestil- 
ling, blev  Brevet  til  Neergaard  brudt  og  et  P.  S.  tilfojet  om,  at  ingen  alvorlig 
Kamp  maatte  voves  for  den  Sags  Sky  Id. 

Onsdag  d.  6.  April.  Erritso-Batteriets  Sloifning  lob  af  uden  at  Skud 
blev  loste.  Om  Formiddagen  kom  Magius  tilbage  med  en  Proposition  — ikke 
om  Apenrade  — men  om  en  Expedition  til  Stenderuphage.  Den  gamle  blev 
kisteglad  og  vupti  alle  Ordres  udfaerdigede  for  4 Compagnier,  nogle  Husarer, 
nogle  Artillerister  med  Fomaglingssager  etc.  etc.  — Netop  som  alle  Ordres 
vare  faerdige,  kom  Magius  med  begge  Soofficererne,  Christiansen  2 og  Bruun 3, 
og  oplyste  mig  om,  at  det  var  af  Sokortet  opdaget,  at  der  skjod  sig  saadanne 
Landgrunde  ud,  at  Transportbaadene  kun  kunde  komme  Kysten  paa  2 — 300  Al. 
naer,  og  at  Udskibningen  vilde  tage  mindst  1 Time,  og  at  altsaa  Foretagendet, 
om  ikke  absolut  uudforligt,  dog  var  hoist  betaenkeligt.  Dette  meddelte  jeg 
den  Gamle,  og  saa  gik  heldigvis  Expeditionen  — Stenderup  var  nemlig  besat 
af  Osterrigerne  — samme  Vei  som  adskillige  af  dens  Forgaengere.  — Iovrigt 
indeholder  dette  et  ikke  uvigtigt  Vink  om,  hvor  let  man  gor  sig  Illusion  med 
Hensyn  til  Transportmateriellets  Anvendelighed. 


1 Kaptajn  J.  E.  A.  Magius. 

2 Lajtnant  i Marinen  Asmus  Edvard  Christiansen,  Farer  af  Dampkanonbaaden  «Schradersee». 

* Lajtnant  i Marinen  P.  U.  Bruun,  Farer  af  Dampkanonbaaden  cHauchs. 

Torsdag  d.  j.  April.  Lob  med  Undtagelse  af  endeel  Expeditioner, 
blandt  hvilke  en  storre  angaaende  den  Jorgensenske  Undersogelsescommission  \ 
som  den  Gamle  var  saa  saerdeles  tilfreds  med.  og  Forberedelser  til  Hoitiden 
imorgen,  — aldeles  fredelig  af. 

Fredag  d.  8 April.  Kongens  Fodselsdag.  En  ret  smuk  Fest  paa 
Raadhustorvet,  hvor  de  tre  Solvkors  uddeltes,  to  til  Sygetjenesten  og  eet  til 
Brandtjenesten.  — Om  Middagen  vare  de  Decorerede  inviterede.  — Af  Expe- 
ditionen,  hvortil  Frontcommandeurerne  8 Dage  iforveien  vare  blevne  opfordrede, 
blev  der  heldigviis  Intet.  — 

Leverdag  d.  g.  April.  Den  Gamles  Uro  (Driftighed)  fandt  et  nyt  Ud- 
tryk  i en  Skrivelse  til  Krigsministeriet  om  at  erholde  mere  Transportmateriel 
for  at  kunne  afsende  et  Par  Regimenter  og  V2  Feltbatt.,  der  i Forb.  med 
Hegermann-Lindencrone  skulde  foretage  en  Diversion  mod  Syd,  Horsens  som 
Udgangspunkt.  Da  dette  var  vel  afsendt,  indlob  en  yderst  alvorlig  Depeche 
fra  Hovedqvarteret  om  Tilstanden  paa  Dybbol,  - — og  strax  var  den  gode 
General  beredt  til  at  sende  Bistand  ogsaa  der.  Efter  en  Kjoretour  kom  ban 
saa  hjem  med  den  Plan,  at  de  4 Bat.,  som  der  om  Morgenen  var  skrevet  om 
til  Krigsministeriet,  nu  skulde  tilbydes  Overcommandoen.  Han  generedes  noget 
ved,  at  jeg  ikke  strax  applauderede  og  endog  gjorde  ham  opmaerksom  paa, 
at  adskillige  Inconseqventser,  som  f.  Ex.,  at  det  om  Morgenen  understroget 
var  gjentaget:  2 X 24  Timer  var  det  Allerhoieste,  i hvilken  en  stor  Deel 
kunde  undvaeres,  — men  det  hjalp  Intet;  — store  Telegrammer  uden  den 
allerringeste  Tid  til  Overveielse  strax  afsted  til  Overcommandoen  og  Krigs- 
ministeriet. 

Om  Aftenen  seent  indlob  der  fra  Overcommandoen  Reqvisition  paa 
Artillerieforstaerkning,  men  iovrigt  uden  Hensyn  til  vor  skjonne  Plan. 

Om  Natten  kom  der  fra  Krigsministeriet  en  Tak  for  Propositionen, 
men  uden  nogen  Tilfoielse  om  P'orslaget  var  antaget. 

Sendag  d.  10.  April.  Om  Morgenen  tidlig  et  Telegram  fra  Overcom- 
mandoen med  Ordre  om  at  afsende  9.  og  20.  Rgt.  (vi  havde  bestemt  19.  og 
21.)  samt  8.  Brigades  Stab.  Nu  skete  der  en  maegtig  Remonstration  pr.  Tele- 
graph til  Krigsministeriet;  — Pointet  var  foruden  de  Detailler,  Overcomman- 
doen var  gaaet  i — , isaer  det,  at  Overcommandoen  vilde  tage  de  to  Rgter. 
ligefrem  til  Indtaegt,  medens  L.s  Forslag  var  en  kort  Afgivelse  « til  at  fore  et 
Stod»,  og  Overcommandoen  underrettedes  kort  og  godt  om,  at  man  til  Krigs- 
ministeriet var  indgaaet  med  en  Remonstration.  Efter  laengere  Tids  Forlob 
svarede  Krigsministeriet  i for  det  charakteristiske,  svaevende  Udtryk,  som  forst 
foranledige  den  Gamle  til  nogle  Tapperheds-Planer  — der  dog  frafaldtes,  da 
der  fra  Overcommandoen  indlob  peremptorisk  Ordre,  ledsaget  af  en  Vidsker  en 
regie.  Den  Gamle  fortrod  nu  aabenbart  sin  Ilterhed,  lovede  en  anden  Gang 
at  vaere  besindigere  og  indrommede,  at  han  dog  ikke  havde  vaeret  raadet  saa 
gait.  Om  Eftermiddagen  begyndte  Overskibningen  af  20.  Rgt.  til  Baaringvig. 
Store  Sotransportmidler  vare  beskjaeftigede  med  at  overfore  2det  Dr.  Rgt. 


4 Sml.  S.  162  Note  1 og  S.  167  Note  4. 

Mandag  d.  11.  April.  Om  Morgenen  overf0rtes  den  anden  Batt.  og 
derpaa  telegrapheredes  til  Caroc1  om,  naar  Vogne  kunde  haves  til  den  3.  og 
4.  Batt.  Da  der  intet  Svar  kom,  greb  den  Gamle  med  sin  Energie  ind;  de 
overfortes  om  Eftermiddagen  begge  og  beordredes  til  at  gaae  til  Middelfart, 
hvis  der  ingen  Vogne  var  ved  Baaring.  I Middelfart  og  deromkring  var  Caroc 
da  anmodet  om  at  skafife  Qvarteer.  — Om  Formiddagen  kom  vore  Transport  - 
midler  tilbage  efter  til  Aarhuus  at  have  bragt  2 Escadroner.  Da  det  viste 
sig,  at  der  til  at  transportere  8.  Brigades  Train  til  Horup  vilde  behoves  saa 
meget,  at  kun  det  Hoistnodvendige  blev  tilbage  for  at  besorge  Evacueringen  og 
Forsyningen  for  Faestningens  Vedkommende,  maatte  man  stille  den  videre  Over- 
forelse  af  2det  Dr.  Rgt.  i Bero,  hvortil  havdes  Bemyndigelse  i et  Telegram 
fra  Krigsministeriet. 

Lt.  Kofoeds  fingerede  Sendelse  til  Kbhvn.2 

Tirsdag  d.  12.  April.  Espingolbatteriet  af  Overcommandoen  beordret 
til  Als.  Om  Formiddagen  Solvkors  Overlevering  til  en  Trainkudsk;  i den 
Anledning  Frokost  med  Musik. 

Onsdag  d.  13.  April.  Om  Eftermiddagen  ankom  Thomsen  med  et 
Brev  fra  Hegermann  om  Bistand  af  to  Regimenter. 3 Den  Gamles  Tale  til  ham 
om,  at  Hegermann,  og  Hegermann  selv  med  hele  sit  Corps,  skulde  gaae  ned 
til  Slesvig,  ja  selv  til  Holsteen.  I Hui  og  Hast  et  Brev  med  denne  Idee  frem- 
sat,  forfattet  og  medgivet  Thomsen. 

Torsdag  d.  ip  April.  I det  meest  henrivende  Veil'  en  Inspections- 
Kjoretour  med  den  Gamle  til  Ostre-Strand  og  Leiren  samt  Slugterne  foran. 
Den  Gamles  forholdsviis  elskvaerdige  Optraeden  paa  denne  Tour,  paa  Hjem- 
veien  endog  den  forste  Opfordring  til  at  ryge;  men  hans  uendelige  naesten 
irriterende  Peernittengryneri.  Den  magelose  Flora  navnlig  af  Tussilago,  men 
isaer  af  blaa  Anemoner  i Slugterne. 

Fredag  d.  13.  April.  Om  Middagen  fortsattes  Inspectionen  med  en 
yderst  anstrengende  Tour  langs  Cerne[rin]gen  mellem  Prindsens-  og  Kongens- 
port.  Justitsraad  Jorgensen4  oplyste,  at  Fjenden  i Veile  om  Sondagen  (d.  10.), 
altsaa  samme  Dag  Ordren  kom  til  os  og  begyndte  at  effectueres,  vidste,  at 
9.  og  20.  Rgt.  skulde  forlaegges  til  Als. 

Leverdag  d.  16.  April.  Lohses  5 Tegner  naegtet  Adgang. 

Sendag  d.  ij.  Apj-il.  En  streng,  kjedsommelig  Dag,  der  yderligere 
formorkedes  ved  ilde  Rygter  fra  Dybbol.  Atter  idag  foregik  der  et  af  disse 
den  Gamle  charakteriserende  Traek.  Overcommandoen  bad  om,  hvis  det  var 
muligt  — den  befalede  end  ikke  — at  sende  to  Jerntransportbaade  bugserede 

1 Generalmajor  Frederik  Carl  Vilhelm  Caroc,  Kommandor  for  Infanterireserven. 

2 Lojtnant  Ehrenreich  Christoffer  Ludvig  Koefoed.  Sml.  Generalstabsvserket  II,  342. 

3 Kaptajn  Christian  Albert  Frederik  Thomsen,  Souschef  hos  General  Hegermann-Linden- 
crone.  Sml.  Generalstabsvaerket  II,  258. 

4 Justitsraad  August  Jorgensen,  den  konstituerede  Politiinester  i Fredericia.  Sml.  S.  162 
Note  1 og  166  Note  1. 

5 Lohses  Tegner:  Formentlig  en  Tegner  fra  Forlagsbureauet,  Udgiveren  af  (illlustreret 
Tidende*,  hvortil  C.  C.  Lohse  horte. 

af  et  af  vore  Dampskibe  til  H0ruphav.  Schultz1  trykkede  sig  og  foreslog,  at 
«Schr0dersee»  skulde  traekke  Baaden,  — den  Gamle  decreterer  den  ene  Baad 
trukken  af  et  Dampskib,  den  anden  af*  «Schrodersee». 

Mandag  d.  18.  April.  Magius  afgik  om  Eftermiddagen  med  «Hauch» 
nord  paa  for  at  anstille  Undersogelser  i Anledning  af,  at  det  var  paatvunget 
(moralsk  Tvang)  ham  at  gjore  Expeditioner.  Da  Efterretningen  kom  om 
Dybbols  Fald  saaes  atter  et  af  disse  forunderlige  Omslag  hos  den  Gamle. 
Ved  Middagsbordet  havde  han  talt  om,  at  hvis  der  kom  Budskab  om  Seir, 
maatte  man  sende  Gratulation,  lod  Budskabet  modsat,  maatte  der  sendes  For- 
staerkning!  Da  Budskabet  nu  kom  — , forlangtes  pr.  Telegram  vore  3 Rgter 
oieb.  tilbage  og  vor  eneste  tilbagevaerende  Damper  sendtes  afsted  for  at  hente 
«Hauch»  tilbage. 

Tirsdag  d.  19.  April.  En  Nat  og  en  Dag  fuld  af  de  uhyggeligste 
Efterretninger  fra  Dybbol.  — Overcommandoen,  som  nu  syntes  at  troe  paa  et 
Angreb  paa  os,  tilbed  os  Garden  og  3.  Brigade,  efter  at  den  havde  udhvilet 
paa  Fyen.  Om  Eftermiddagen  en  ganske  gemytlig  Spadseretour  med  den  Gamle. 

Onsdag  d.  20.  April.  Ganske  pludselig  faaer  den  Gamle  en  Skraek  i 
Livet  i Anledning  af  Overrumplingen  fra  Lobegravene  foran  Dybbol  og  jager 
mig  i Commission  med  Nielsen,  Kofoed,  Magius  og  Glahn  ud  til  Slugten  foran 
Leiren.  Japperiet  var  idag  extraordinairt:  Rydning  over  Hals  og  Hoved  til 
den  iovermorgen  ankommende  Garde  af  Citadelsbarakkerne,  — og  neppe  er 
dette  faerdigt,  saa  Indretning  af  en  Teltleir  til  samme  Garde.  En  ligefrem 
utilgivelig  Pinen  og  Plagen  af  Ingenieurcommandoen  ved  at  forlange  Tegninger, 
bombardere  dem  med  Smaaarbeider,  opledte  paa  Udflugterne,  i Sneseviis, 
naegte  dem  Passage  for  deres  Arbeidere  og  endelig  en  Maengde  store  Arbejder. 

Torsdag  d.  21.  April.  Generalens  Son2  arriveret.  Telegram  til  Krigs- 
ministeriet  om  storartede  Blenderinger  i Skanserne.  Om  Middagen  en  Tour 
ud  for  at  besee  det  igaar  udkastede,  idag  begyndte  Arbeide,  som  vandt  aller- 
hoieste  Bifald. 

Fredag  d.  22.  April.  Om  Middagen  redet  en  Tour  med  Hr.  Sonnen. 
Vi  medte  en  osterrigsk  Deserteur,  som  jeg  om  Eftermiddagen  lod  hente. 
Da  jeg  fortalte  den  Gamle,  at  Fyren  berettede,  at  de  om  to  a tre  Dage 
skulde  afloses  af  Preusserne,  gik  der  strax  Telegram  til  Krigsmin.  om,  at  nu 
var  den  faktiske  Vaabenhvile  forbi,  og  nu  maatte  da  endelig  den  forlangte 
Assistance,  navnlig  af  Ingenieurkraft,  komme. 

Om  Aftenen  beretter  nu  Berlingeren,  at  den  preussiske  Overcommando 
har  publiceret,  at  hele  Jylland  skal  besaettes,  og  Fredericia  beleires.  Nu  bliver 
da  101  ude;  jeg  faaer  en  uendelig  Instruction  om  et  stort  Brev  med  mange, 
mange  Fordringer,  som  skal  afgaae  imorgen  til  Krigsministeriet. 

Loverdag  d.  2j.  April.  Glud3  (fra  Sonderbygaard)  kommer  herind 
efter  Here  Gange  at  have  vaeret  anholdt  af  Fjenden  og  fort  til  Holding.  Han 

1 Marinekaptajn  A.  C.  Schultz. 

2 Cand.  jur.  V.  N.  M.  Lunding  (f.  1835), 

3 Proprietaer  Valdemar  Glud  fra  Sonderbygaard  i Ullerup  Sogn  (Fredericia  Landsogn). 

beretter,  at  Preussere  og  0sterrigere  skulle  agere  i Forening,  og  at  Talen 
mellem  dem  indbyrdes  og  til  ham  og  Andre  er  falden  saaledes  som  stod  et 
brusque  Angreb  til  at  vente.  — Forskjellige  Vrovlerier  mellem  Holm  og  In- 
fanteristerne  ledte  til  Udfaerdigelse  af  en  Instruction  om  Competence-Forholdene. 

Den  Gamle,  som  hidtil  paa  en  utilborlig  Maade  havde  rakket  ned  paa 
P'orsvaret  afDybbol,  overraskede  mig  ved  i en  Samtale  med  Bruun1  pludselig 
at  yttre  den  modsatte  Mening.  For  dog  ikke  at  gjore  ham  Uret,  maa  det 
bemaerkes,  at  det  var  saerlig  Dagen  d.  l8de,  han  omtalte. 

Der  modtoges  iaften  et  Brev  undertegnet  «Willerup  2,  Premierlieutenant 
og  p.  t.  Regimentscommandeur*  (20.  Rgt.),  — saavidt  var  det  altsaa  d.  18.  April 
gaaet  med  dette  Rgt.  — 

Det  er  forglemt  tidligere  som  virkelige  Beviser  paa  den  Gamles  Virke- 
lyst  og  Energie  at  anf0re  Oprettelsen  af  Vadske-  og  Badeanstalten  for 
Garnisonen. 

Sondag  d.  24..  April.  Ingenieurdirectionen  havde  indgivet  en  Skrivelse, 
som  var  en  formelig  Krigserklaering  mod  den  Gamle,  navnlig  foranlediget  ved 
hans  Forlangende  om  Jerntraadsgittere  udenom  Leirene3  I,  II  og  III  og  For- 
skrift  om  Traadtykkelsen.  Ved  at  tale  med  Glahn  — der  var  smaekvred  — 
og  forestille  ham,  at  Gjenstanden  var  for  ringe,  og  Momentet  ikke  gunstigt 
valgt,  da  den  Gamle  aabenbart  var  paa  Retraite  ligeoverfor  Commandoen,  fik 
jeg  ham  til  at  tage  Skrivelsen  tilbage.  Den  Gamle  var  nu  kommen  til  at 
lasgge  Accenten  paa  Blenderinger  — ikke  blot  for  Kanoner,  men  ogsaa  for 
Mennesker  — og  satte  dem  i en  Samtale  med  Kofoed  om  Aftenen  udtrykke- 
lig  tilbage  for  sine  Gud  veed  hvor  mange  Punkter. 

Mandag  d.  2j.  April.  Schmidtens4  Ankomst.  — Gemytlig  Middag 
paa  Victoria  for  Svendson 5.  Den  Gamles  Alteration  over  Stjernholms  af 
Schmidten  anmeldte  forventede  Ankomst. 

Tirsdag  d.  26.  April.  Om  Morgenen  Kl.  5 kom  en  Officer  fra  Hoved- 
qvarteret  med  et  Brev,  som  skulde  overraekkes  Generalen  egenhaendig.  Det 
var  Ordre  til  Faestningens  Romning.  Indviet  blev  strax  Orlogscapitain  Schultz 
og  derefter  Neergaard.  — Holm  kaldet,  men  ikke  indviet.  Zahlmann 6 og 
Klein  ligeledes.  — Arbeidsbat.,  13.  Rgt.,  Batt.  Klein  og  det  riflede  Skyts, 
som  havdes  i Reserve,  bestemtes  forst  til  at  overfores.  Om  Middagen  fortes 
en  vidtloftig  telegraphisk  Samtale  med  Ministeren.  Om  Eftermiddagen  Kl.  71/ 2 
var  overfort:  Batteriet  Klein,  13.  Inf.  Rgt.,  Arbeidsbataillonen ; samt  14 — 15 
Styk.  12  riflede  Kanoner.  I Lobet  af  Natten  bestemtes  at  skulle  overfores: 
det  12.  Feltbatt.,  Halvdelen  af  Cavalleriet  og  Storstedelen  af  vore  Husarer. 

1 Bruun:  Formentlig  enten  Marinelojtnant  P.  U.  Bruun  (sml.  S.  165  Note  3)  eller  Ingeniar- 
kaptajn  P.  F.  H.  Bruun. 

* Premierlojtnant  Christopher  Foss  Willerup  ved  20.  Rgt.  2.  Bat. 

3 Lejrene:  Skal  formentlig  vaere  Skanserne,  idet  der  ved  Fredericia  kun  var  en  Lejr, 
der  bestod  af  de  ved  Lobegrave  forbundne  Skanser  I,  II  og  III. 

4 Korpsintendant  Ulrik  Christian  v.  Schmidten. 

5 Svendson : Divisionsintendant  C.  F.  Svendsen. 

6 Kaptajn  Carl  Christian  Zahlmann. 

Modtaget  de  mest  krydsende  Beretninger:  Anna  1 skrev  til  mig,  at  Dagbladet 
fortaeller  efter  et  tysk  Blad,  at  Gablentz2  havde  tilbudt  at  tage  Fredericia 
med  Storm;  fra  Overcommandoen  modtoges  et  anonymt  Brev,  hvori  fortaelles 
om  Anstrengelser  fra  Preussernes  Side  i Retning  af  Bombardement  og  Belei- 
ring  — endelig  fra  Glud  paa  Sonderbygaard,  at  0sterrigerne  droge  bort,  og 
at  der  ikke  i den  naermeste  Fremtid  kunde  ventes  Noget. 

Onsdag  d.  2J.  April.  Om  Formiddagen  fortsattes  Artillerietransporten 
fra  Havnen  og  Heste  og  Vogne  fra  0ster  Bro.  Udfaerdiget  for  Oberstlt. 
Nielsen  — som  efter  mit  Forslag  blev  Commandant  istedetfor  Recke,  som 
den  Gamle  havde  udseet  — Udkast  til  Opfordring  om  Underhandlinger  og  til 
Basis  for  disse  og  iovrigt  forhandlet  med  en  sand  Uendelighed  af  Mennesker. 
Kl.  henimod  6 forlagde  vi  Hovedqvarteret  ned  til  Skibsbroen,  og  begyndte 
til  den  Tid  Infanteriets  Indskibning.  Om  Natten  et  Telegram  fra  Efterret- 
ningsvaesenet,  som  meldte  om  en  Storm,  Stormstiger  etc.  — samine  Nat, 
hvilket  i allerhoieste  Grad  allarmerede  den  aengstelige  Neergaard,  som  allerede 
tidlig  om  Eftermiddagen  havde  anmeldt  at  have  hort  om  lose  Kanonskud  fra 
Gudso  og  Havreballe.  Om  Morgenen  Kl.  c.  5 var  Infanteriets  Indskibning 
endt  og  endeel  af  Artilleriet,  og  Kl.  5V2  afleveredes  Commandoen  ved  Breve 
til  den  const.  Byfoged  Hansen3  og  Oberstlt.  Nielsen. 

Torsdag  d.  28.  April.  Afgaaet  med  «Schr0dersee» , Lt.  Christiansen,  til 
Bogense  — Qvarteer  paa  Harritslev-Gaard.  — Om  Eftermiddagen  foreslog  den 
Gamle  mig  at  gaae  over  til  Fredericia. 

Fredag  d.  29.  April.  Om  Morgenen  Kl.  6V2  afgaaet  med  Capt. 
Schmidt  til  Middelfart.  Underveis  modte  vi  Lt.  Andersen.4  som  berettede, 
at  Faestningen  om  Natten  var  rommet.  Fra  Middelfart  toge  vi  til  Strib.  hvor 
vi  saae  Osterrigerne  rykke  ind;  det  danske  Flag  fra  Prinds  Georgs  Cavalier5 
blev  heiset  og  stroget,  og  derefter  det  osterrigske  Flag  med  megen  Vanske- 
lighed  blive  heiset,  medens  det  med  det  danske  var  gaaet  let  nok. 

Leverdag  d.  jo.  April.  Besog  af  en  Hoben  Mennesker.  Begyndt  Ar- 
chivordningen  med  Udskydning  af  de  intetbetydende  Sager.  — Om  Eftermid- 
dagen besogt  den  Gamle,  som  nu  slet  ikke  havde  Lyst  til  at  tale  om  <Sager», 
men  derimod  var  yderst  geniytlig,  bod  Cigarer  og  foreslog  en  Spadseretour  i 
Fredsskoven. 

Sendag  d.  /.  Mai.  Om  Formiddagen  modtoges  en  smuk  Tak  fra 
Krigsministeren  til  den  Gamle  for  den  fortrinlige  Udforelse  af  Fredericias 
Evacuering,  og  en  meget  naergaaende  Epistel  fra  Overcommandoen,  hvori- 
blandt  Andet  forespurgtcs  om  Grunden  til,  at  Commandanten  ikke  havde 
vaeret  sidste  Mand  til  at  forlade  P'aestningen  og  om  Uovereensstemmelsen  mel- 
lem,  hvad  vi  havde  telegrapheret  i sidste  Oieblik  fra  Fredericia,  og  hvad 

1 Anna  Reich,  f.  Leper,  Oberstlejtnant  R.s  Hustru. 

2 Carl  Vilhelm  Ludvig  Gablentz,  estrigsk  Overgeneral. 

3 Kebmand  P.  Hansen  i Fredericia  var  en  kort  Tid  konstitueret  Borgmester  og  Byfoged 
der.  Se  Generalstabsvserket  III,  10 — II. 

4 Premierlojtnant  Carl  Ludvig  Emil  Andersen. 

5 En  Forhejning  paa  Prins  Georgs  Bastion  (jfr.  Trap  3.  Udg.  V.  S.  294). 

Nielsen  havde  telegrapheret,  da  han  gik,  om  at  der  var  400  Centner  Krudt 
tilbage. 

Om  Aftenen  Kl.  lidt  f0r  10  kom  fra  den  Gamle  folgende  fra  Krigs- 
ministeren  modtagne  Telegram:  «Deres  Excellence  anmodes  om  at  lade  Oberst- 
lieut.  Reich,  hvem  jeg  onsker  at  anvende  i en  vigtig  Post,  uopholdelig  afgaa 
til  Kjobenhavn.® 

Jeg  reed  strax  til  den  Gamle  paa  Christianslund,  traf  ham  i Sengen  i 
hoieste  Grad  elskvaerdig.  Han  phantaserede  om  Minister,  Departements- 
chef  etc.  etc. 

Mandag  d.  2.  Mai.  Afreist  til  Kbhn.  og  bes0gt  Krigsministeriet,  som 
var  tomt. 

Tirsdag  d.  j.  Mai.  Af  Krigsministeren  erfaret,  at  hvad  jeg  skulde, 
var  Overtagelsen  af  Stabschefsposten  hos  Hegermann,  hvis  Corps  betydelig 
skulde  forstaerkes.  Jeg  udbad  mig  — eller  rettere,  han  tilstod  af  sig  selv  — 
Betaenkningstid  til  imorgen. 

Onsdag  d.  4.  Maj.  Om  Formiddagen  gjort  en  Kjoretour  til  Charlot- 
tenlund  med  Lundbye  uden  at  endnu  nogen  Afgjorelse  blev  truffen.  Efter 
skriftlig  Opfordring  besogt  Monrad,  som  i Forventning  af  et  forestaaende 
Brud  med  Lundbye  tilbod  mig  Krigsministeriet.  — Om  Aftenen  hos  Andrae. 

Torsdag  d.  f.  Mai.  Om  Middagen  hos  Monrad,  for  hvem  jeg  efter 
Aftale  med  Andrae  udtalte,  at  jeg  var  villig  til  at  overtage  Posten  som  Di- 
recteur  for  Krigsmin.  Sporgsmaalet  om,  hvorvidt  jeg  — hvis  Lundbye  ikke  vilde 
gaae  ind  paa  dette  Arrangement,  vil  overtage  selve  Ministeriet,  hvilket  Sporgs- 
maal  Andrae  havde  raadet  mig  at  besvare  bekraeftende  — undveg  jeg  idag  at 
svare  paa.  Jeg  tilskrev  Lundbye,  at  Stabschefsposten  hos  Hegermann  ikke 
laae  for  mig,  og  at  jeg  ikke  kunde  onske  den. 

Fredag  d.  6.  Mai.  Om  Formiddagen  besogt  Liittichau  og  Schlegel,1 
hvilken  sidste  fortalte  mig,  at  han  indtraengende  havde  anmodet  Ministeren 
om  at  faae  mig  til  Sobefaestningen.  Om  Eftermiddagen  modtaget  et  Brev  fra 
Lundbye,  hvori  han  siger,  at  jeg  ikke  skal  reise,  hvis  jeg  faaer  Ordre  fra 
Hovedqvarteret,  men  at  jeg  skal  blive  i Kbhn. 

Leverdag  d.  7.  Mai.  Dagen  hengik  med  forgjaeves  Venten. 

Sondag  d.  8.  ’Mai.  Modtaget  Brev  fra  Monrad  med  Anmodning  om 
at  komme  til  ham  imorgen. 

Mandag  d.  9.  Mai.  Stadig  Intet  fra  Krigsministeren.  Monrad  fortalte 
mig,  at  han  havde  arbeidet  for  Directeurprojectet  hos  Lundbye,  der  hverken 
havde  svaret  ja  eller  nei.  Da  han  erfarede,  at  Lundbye  ikke  havde  talt  til 
mig  om  Noget,  sluttede  han,  at  Lundbye  ikke  vil  have  med  nogen  Directeur 
at  gjore.  Min  endelige  Bestemmelse  forbeholdt  jeg  mig  at  give,  naar  det  paa 
Onsdag  kunde  vides,  om  der  blev  Vaabenhvile  eller  ikke. 

Audients  hos  Hs.  Maj.  Kongen,  som  aabenbart,  hvad  Monrad  ogsaa  havde 


1 Generallojtnant  Carl  Otto  Emil  Schlegel,  midlertidig  kommanderende  General  i I.  General- 
kommandodistrikt. 

sagt,  var  indviet;  han  udtalte  nemlig,  at  jeg  var  for  langt  fra  Kilden,  at  han 
haabede,  jeg  nu  blev  her  ret  laenge,  og  ved  Afskeden,  at  han  takkede  Gud 
for  at  see  mig  i god  Behold.1 

Tirsdag  d.  10.  Mai.  Endelig  om  Eftermiddagen  indlob  Krigsministe- 
riets  Ordre  til  mig  om  at  overtage  Sobefaestningen. 

Onsdag  d.  11.  Mai.  Om  Morgenen  hos  Monrad,  hvor  jeg  saa  omtrent 
gav  mig  ham  ivold  — dog  at  han  endnu  engang  og  med  Anbringelse  af  et 
Tryk  — som  et  Enten-Eller  — skulde  forsoge  sig  hos  Lundbye. 

Om  Formiddagen  paa  Soforterne.  Om  Aftenen  gjennemgaaet  den  i 
min  Fravaerelse  stedfundne  Correspondence. 

Torsdag  d.  12.  Maj.  Paa  Materialgaarden  udfaerdiget  endeel  Expe- 
ditioner. 

Fredag  d.  13.  Mai.  Begravet  Hoffmann. 2 Derefter  paa  Sobefa^stningen. 

Lever  dag  d.  i<f.  Mai.  Inspiceret  Mellemfortet  i Kanonexercits  og  Ma- 
gasintjeneste.  Hos  Marineministeren3  og  tali  om  Sixtus.  Om  Aftenen  mod- 
taget  Krigsministerens  Ordre  om  Afsendelse  til  Garnisonsbataillonen  af  dennes 
kongerigske  Mandskab. 

Sendag  d.  13.  Mai.  Paa  Qvintus  i Anledning  af  denne  Ordre 

Mandag  d.  16.  Mai.  Modtaget  Brev  fra  Mon  rad  om,  at  nu  var  Bom- 
ben  sprungen  og  med  Anmodning  om  at  komme  naeste  Dag. 

Tirsdag  d.  17.  Mai.  Om  Morgenen  modt  hos  Monrad,  som  berettede, 
at  der  nu  var  Brud  paa  det  finantsielle  Sporgsmaal  (Felttillaeget  til  Krigsmini- 
steriets  Personate),  at  han  vel  ikke  havde  Lundbyes  Dimission,  men  at  han 
vilde  forlange  den  og  overhovedet  have  Sporgsmaalet  afgjort  idag,  hvorfor  jeg 
consigneredes  i Hjemmet.  — Jeg  sagde  ham,  at  hvis  hans  Brev  ikke  var  ind- 
loben,  og  jeg  indtil  Dags  Aften  Intet  havde  hort  fra  ham,  vilde  han  saa 
imorgen  have  modtaget  et  Brev  fra  mig,  hvori  jeg  opsagde  ham  Huldskab  og 
Troskab.  Paa  mit  Sporgsmaal  om  Udsigterne  efter  Vaabenhvilens  Udlob  kunde 
han  intet  Svar  give,  men  bemaerkede,  at  en  Forlaengelse  paa  omtrent  14  Dage 
med  Lethed  vilde  kunne  naaes  og  vaere  vaesentlig  afhaengig  af  Krigsministeren. 

Onsdag  d.  18.  Mai.  Tilskrev  jeg  Monrad,  at  jeg  ikke  vilde  kunne 
blive  hjemme  fra  Sobefaestningen.  Om  Aftenen  modtaget  den  ulykkelige  Ud- 
naevnelse  til  Minister. 

Torsdag  d.  19.  Mai.  Om  Morgenen  hos  Monrad  og  hos  Kongen,  som 
aggraverede  staerkt  paa,  «at  han  betragtede  sig  som  Krigsherre»,  — hos  Ankjaer 
udtalt  mig  om,  at  en  Adskillelse  var  nodvendig,  — bivaanet  den  forste  ikke 
meget  indholdsrige  Ministerconferents  og  vaeret  til  Taffels. 

Fredag  d.  20.  Mai.  Om  Morgenen  hos  Generalinspecteuren  over  In- 
fanteriet  og  forhandlet  med  ham  om  Rgtsinddeling  og  Forsaettelsers  Und- 
gaaelse.  Om  Middagen  i det  forste  Statsraad  og  talt  med  Froken  Huygens 

1 I Originalen  er  der  i de  sidste  tre  Linjer  nogle  ufuldstasndige  Citationstegn,  der  her 
er  udeladt. 

! Major  J.  A.  F.  Hoffmann,  dod  i Bogense  4/s  1864.  Sml.  S.  157  og  160. 

3 Mariuetninister  Otto  Hans  Liitken. 

om  Pahl  og  Neuhaus1.  — Om  Aftenen  i Ministeriet  med  Hegermann.  Pr.  Tele- 
gram hidkaldt  Stjernholm. 

Leverdag  d.  21.  Mai.  \ Hidkaldt  Schmidten.  Forhandlet  med  Stjern- 

Sendag  d.  22.  Mai.  I holm. 

Mandag  d.  23.  Mai.  Ministerconf.  fra  12 — 2,  derefter  Statsraad,  saa 
Tafifel.  Fra  de  Befuldmaegtigede  i London  var  indloben  og  indlob  under  selve 
Conferencen  indtraengende  Forlangender  om  — da  der  kun  forelaae  Valg  mel- 
lem  Holsteens  og  Sydslesvigs  (til  Dannevirke)  Aftraedelse  og  fortsat  Krig  uden 
anden  materiel  Bistand,  end  at  England  vilde  daekke  Sjaelland  — at  erholde 
Bemyndigelse  til  at  forhandle  om  Aftraedelsen.2  Der  var  neppe  Tid  til  at  ende 
Oplaesningen  af  alle  Documenterne,  i hvilke  Krieger  og  Quaade  optraadte 
for,  Bille  imod  Aftraedelsen;  i Statsraadet,  hvor  jeg  ligeoverfor  Monrads 
gjentagende  Yttringer  om  energisk  Krigsforing  fandt  mig  foranlediget  til  at 
gjore  opmaerksom  paa,  at  Krigen  kun  kunde  frembyde  smaa  og  enkelte  ener- 
giske  Episoder,  men  i sin  Helhed  maatte  og  vilde  blive  defensiv,  — vilde  Hs. 
Majestaet  ikke  tage  Bestemmelse,  men  forlangte  Modet  fortsat  imorgen.  — 
Hs.  Majestaet  bemaerkede,  at  Opgivelsen  af  Londonertractaten  muligviis  kunde 
komme  til  at  virke  paa  hans  Stilling  i de  tiloversblevne  Landsdele,  en  Be- 
maerkning,  som  neppe  er  af  ham  selv,  men  desvaerre  vistnok  ikke  uden 
Betydning.  Efter  Taflet  havde  jeg,  skjondt  det  var  Annas  Fodselsdag,  ingen 
Ro  til  at  blive  hjemme  og  begav  mig  til  Andrae,  som  forst  betvivlede  Sagens 
rigtige  Sammenhaeng,  som  jeg  havde  fremsat  den,  navnlig  den  Tvedeling 
af  vore  Befuldmaegtigede,  og  «for  vilde  lade  sig  stode  i en  Morter»,  for 
han  vilde  gaae  ind  paa  en  forhastet  Opgivelse  af  Integriteten,  men  dog  som 
det  syntes  mig,  efterhaanden  blev  noget  mindre  bestemt  og  endte,  at  naar 
det  var  givet,  at  selve  Stormagterne  aabent  reducerede  deres  egne  Under- 
skrifter  til  Makulatur,  da  kunde  vi  naturligvis  ikke  med  Nytte  staae  alene.  - — 

Tirsdag  d.  24.  Maj . I Statsraadsmodet  tog  Kongen  strax  Ordet  og 
erklaerede  de  Befuldmaegtigedes  Forslag  for  et  mindre  Onde  end  Krigen,  og 
dermed  var  da  Sagen  afgjort.  — Hans  curieuse  Forslag  om  at  hore  en  Hol- 
stener  og  en  Lauenborger. 

Onsdag  d.  23.  Mai.  Paa  Ministerconferencen  foredraget  mit  Forslag 
om  at  lade  Orlogscapitainer  og  Stabsofhcerer  tillands  i Tjenesten  rangere  efter 
deres  Stabsofficersanciennitet.  Monrad  fik  Sporgsmaalet  om  Overgeneral  bragt 


1 Der  er  flere  Damer  af  Navnet  Huygens.  I Berl.  Tid.  29/s  1864  omtales  en  Frk.  Huygens 
i Berlin,  tidligere  bosat  i Danmark,  der  tager  sig  af  danske  Saarede  i tysk  Fangenskab.  Maaske 
taenkes  der  paa  hende,  idet  Mester  ved  Haerens  Haandvserkeretat  Friedrich  Pahl  og  Fyrvserker  ved 
Haerens  Laboratorium  Peter  Nicolaus  Neuhaus  er  to  danske  Krigsfangne.  Deres  Forhold  var  meget 
vanskelige  og  haarde,  idet  de  i Febr.  1864  var  blevet  gjort  til  Fange  af  Preusserne  i Sundeved, 
hvorhen  de  efter  Ordre  havde  begivet  sig  fra  Als  for  at  udforske  Fjendens  Forhold.  De  blev  for 
Spioneri  donate  til  Tugthusarbejde  i Spandau  og  fra  dansk  Side  gjordes  der  Anstrsengelser  for  at  faa 
dem  behandlede  som  almindelige  Krigsfanger.  (Akter  i U.  M.s  Arkiv  om  Krigsfanger  og  Spioner.) 

2 Den  bedste  samlede  Fremstilling  af  Forhandlingerne  under  Londonkonferencen  Andes 
i Danmarks  Riges  Historie  VI,  1852—1864  S.  243  f. 

paa  Bane  og  foreslog  Hansen 1.  Mod  Steinmann 2 protesterede  Casse 3,  og 
Carlsen 4 foreslog  Wilster.  Monrad  syntes  nok  at  ville  have  Vesterhavs-0erne 
besatte,  — men  kom  samtidig  frem  med  den  Febrierske  Plan  om  Romning  af 
Als  og  det  nordlige  Jylland  for  at  sarnie  Armeen  til  store  og  kraftige  Fore- 
tagender  (Transportmidler?).  Under  Conferencen  indlob  Brev  fra  Hs.  Majestaet, 
i hvilket  han  forlangte,  at  vore  Befuldmaegtigede  i London  som  hans  person- 
lige  0nske  skulde  forlange  istedetfor  Delingslinien  Dannevirke,  der  vilde  be- 
rove  ham  Louisenlund,  — en  Linie  fra  Eckernforde  tvers  over.  Telegrapheret 
efter  Kauffmann  5 for  at  gaae  til  London. 

Torsdag  d.  26.  Mai.  Paa  Ministerconferencen  gjennemfort  P'orslaget 
om  Forholdet  mellem  So-  og  Landofficererne.  Modsat  mig  Captlt.  Hammers 6 
Forslag  om  2 a 3 Bat.s  Forlaeggelse  til  Vesterhavsoerne.  Sporgsmaalet  om 
den  commanderende  General  udsat;  Carlsen  frygtede  for,  at  Hansen  i Spidsen 
for  Armeen  skulde  ville  spraenge  Rigsraad  og  Rigsdag,  hvilket  Monrad  erklae- 
rede,  at  det  vilde  alle  Generalerne.  — Romer  7 kom  idag  og  gjorde  sig  laek- 
ker  med  det  «fine»  og  det  «grove»  Spionsystem,  hvortil  han  havde  Traadene 
i sin  Haand. 

Fredag  d.  2j.  Mai.  Talt  med  Kongen  om  min  Indstilling  om  Ankjaer8 
og  om  So-  og  Landofficerernes  indbyrdes  Rangering.  Jeg  skjaenkede  ham 
Lange9  og  han  mig  Thestrup10  paa  nogen  Tid.  — I Ministerraadet  gjorde  jeg 
ligeoverfor  Bispen  gjaeldende,  at  det  var  Overcommandoen  og  ikke  Krigs- 
ministeriet,  som  skulde  laegge  Planer  for  Krigsforing.  — Lt.  Bentzon n,  som 
kom  til  mig  om  Spioneriet  og  vilde  have  10000  £ til  «det  fine*,  — henholdt 
jeg  til  Mandag. 

Leverdag  d.  28.  Mai.  I de  foregaaende  Ministerraad  var  jeg  oftere 
blevet  plaget  med  Krigsplaner.  Jeg  havde  derfor  erklaeret,  at  det  ikke  er 

1 General  Christian  Frederik  Hansen,  Krigsminister  Il.Juli  1864. 

2 Generalmajor  Peter  Frederik  Steinmann. 

3 Justitsminister  Andreas  Lorentz  Casse. 

4 Indenrigsminister,  Stamhusbesidder  Hans  Rasmussen  Carlsen. 

6  Major  W.  F.  L.  Kauffmann  blev  sidst  i Maj  sendt  til  London  for  at  yde  de  danske  Be- 
fuldmaegtigede  ved  Konferencen  militaer  Vejledning. 

6 Kaptajnlojtnant  i Marinen  Otto  Christian  Hammer. 

7 Maaske  Fuldmaegtig  i Krigsministeriet  og  Kommitteret  ved  Armeens  Intendantur  H.  C.  V. 
Romer,  men  der  var  flere  Officerer  af  Navnet  Romer  i 1864,  saa  det  er  meget  usikkert,  hvem  Ta- 
len  er  om. 

8 Major  S.  Ankjoer,  der  havde  vaeret  Direktor  for  Kommandoen,  blev  28/s  ansat  som  Stabs- 
chef  ved  det  norrejyske  Korps  i Stedet  for  Kaptajn  C.  A F.  Thomsen. 

9 Oberst  Frants  Conrad  Lange  blev  i\i  1864  afsk.  som  karakteriseret  Generalmajor. 

10  Generallojtnant  Hans  Nicolai  Thestrup  afskedigedes  4/is  1864.  Det  ses  ikke,  hvad  Talen 
her  er  om. 

11  Det  drejer  sig  om  en  forhenvaerende  Officer  i ostrigsk  Tjeneste,  P.  S.  Benzon,  Son  at 
Justitsraad,  Borgmester  i Slagelse,  Peter  L.  Benzon,  der  havde  fremsat  cForslag  om  Etablering  af  et 

Efterretningsvaesen  for  Armeen,  tildeels  ved  Hjaelp  af  en  Forbindelse  paa  Soen  langs  Kysten.» 

Krigsministeriet  overlod  Behandlingen  af  Sagen  til  Overkommandoen,  men  denne  fandt  Planen 

for  uklar,  vidtloftig  og  stort  anlagt  og  der  blev  vist  slet  intet  ud  deraf.  (Se  bl.  Krigsministeriets 
Skr.  til  Overkommandoen  5/s  1864  og  Svar  derpaa  14/s  og  29/5  1864.  Krigsmin.s  Arkiv). 

Krigsmin.  men  Overcom.,  som  skulde  laegge  Planer  og  udfore  dem,  og 
jeg  skrev  derfor  idag  til  Overcom.  om  at  fremkomme  med  Plan  til  Opera- 
tionerne,  hvis  saadanne  atter  skulde  begynde.  Tillige  skrev  jeg  Stjernholm 
til  privatim. 

Mandag  d.  30.  Mai.  Efterat  have  gjort  mig  bekjendt  med  Sagen  om 
Tillaegene  til  Krigsm.  Embedsmaend  foreslog  jeg  paa  Conferencen  at  stoppe 
Betalingen,  men  tilsige  paa  Rigsraadet  at  bevirke  udredet  et  Vederlag.  Selve 
Monrad  gav  imidlertid  Anledning  til  at  jeg  lod  det  udbetale  for  Juni,  og  tog 
jeg  da  i et  Circulate  al  mulig  Reservation  med  Hensyn  til  Loftet. 

Onsdag  d.  /.  Juni.  Skrevet  privat  til  Stjernholm,  om  han  ikke  onsker 
Raffenberg 1 aflost,  og  om  det  ikke  er  bedst,  at  Hegermann  kommer  over  og 
confererer  med  Overcommandoen. 

Torsdag , d.  2.  Juni.  Da  jeg  om  Morgenen  kom  i Ministeriet,  blev 
jeg  kaldet  til  Monrad,  som  viste  mig  et  Telegram  fra  Krieger,  som  endte 
med,  at  man  skulde  forberede  sig  til  Krig.  Paa  Conferencen  forelaeste  jeg 
det  fra  Overcom.  modtagne  Udkast  til  Krigsoperationer.  — 

Sandag,  d.  3.  Juni.  Jeg  bestemte  mig  til  at  tilstaae  Enker  efter  faldne 
Officerer  Qvarteerpenge  til  den  njeste  Flyttedag  (Analogie). 

Mandag  d.  6.  Juni.  I Ministerconferencen  opkastede  jeg  Sporgsmaalet 
om  den  Forudsaetning  for  Overcommandoens  Indstilling  af  31.  (om  Opera- 
tionerne  efter  Vaabenstilstanden),  at  vi  ere  Herrer  i Kattegat,  ogsaa  kan  an- 
tages  at  holde  Stik. 

Liitken  var  sikkert  nok  af  den  Mening,  at  vilde  Osterrigerne,  vare  vi 
det  ikke;  men  Monrad  udtalte  som  sin  Overbeviisning,  at  Englaenderne  ikke 
tillode  dem  at  gaae  ind.  Evacuationen  af  Jylland,  som  vilde  have  vaeret  Conse- 
qventsen  af  Tabet  af  vort  Herredomme  tilsoes,  blev  derfor  udsat  og  Overcom- 
mandoen kun  givet  Raadighed  over  den  Deel,  som  den  i sin  Skrivelse  havde 
onsket  bort. 

Stort  Hastvaerk  i Anledning  af  Vaabenhvilens  forhastede  Udlob  efter 
tydsk  Opfattelse  d.  9,  istedetfor  den  12.  Den  Aftale,  som  paa  en  tidligere 
Conference  var  truffen,  at  forhore  pr.  Telegraph  i London,  var  gaaet  i Glemme- 
bogen  for  Monrad.  — 

Tirsdag  d.  7.  Juni.  Forinden  Statsraadet  havde  jeg  Audients  hos  Kon- 
gen  for  at  tale  med  ham  om  V2  Husar-Rgt.s  P'orlaeggelse.  — Han  talte  da 
om  forskiellige  Paastande,  han  vilde  gjore  i Statsraadet:  saasom  om  Novem- 
berforfatningens  Tilbagetagelse  paa  Rigsraadet,  om  Monarkiets  Integritet  som 
Basis  for  nye  Forhandlinger  etc.  etc.,  hvilket  han  syntes  at  antage  som  givet 
vilde  medfore  Ministeriets  Afgang,  og  spurgte  mig  derpaa,  om  jeg  vilde  traede 
ind  igjen.  Da  jeg  ikke  strax  svarede,  sagde  han:  «De  betaenker  Dem,»  og 
bemaerkede  jeg  da,  at  jeg  aldeles  ikke  folte  mig  hjemme  i Posten.  Han  sagde 
mig  da  nogle  Ord  om,  at  Armeen  var  meget  tilfreds  med  at  have  faaet  mig 
og  dermed  var  den  Samtale  forbi. 


Orlogskaptajn  E.  Raffenberg  afgik  17/e  fra  sin  Post  som  Chef  for  Armdens  Transportflaade. 

I Statsraad  var  Hs.  Maj.  desvaerre  meget  uklar;  stod  imidlertid  bestemt 
paa  ikke  at  ville  underskrive  Indkaldelsen  af  Rigsraadet,  forinden  der  var  kom 
met  Svar  paa  den  Foresporgsel,  som  Monrad  rykkede  frem  med  at  have 
stillet  til  de  Befuldmaegtigede  i London,  om  der  efter  deres  Mening  var  poli- 
tisk  Betaenkelighed  ved  at  sammenkalde  Rigsraadet. 

Torsdag  d.  9.  Juni.  Paa  Minconf.  kom  jeg  atter  frem  med  Sporgs- 
maalet  om  Overvaegten  tilsoes.  Monrad  gjentog,  at  der  var  80  mod  20  for, 
at  0strigerne  ikke  kom  ind  i Kattegat. 

Om  Aftenen  beordrede  jeg  Thomsen1  naeste  Dag  at  reise  til  Nyborg  for 
at  forhandle  med  Overcom.  om  det  norrejydske  Corps  og  i det  Hele  sondere 
Terrainet,  om  der  var  nogen  Virksomhed,  og  saerligt,  hvad  man  havde  taenkt 
at  foretage  sig. 

Leverdag  d.  //.  Juni.  Thomsen  havde  modtaget  et  bedre  Indtryk  i 
Hovedqvarteret,  end  han  havde  ventet;  han  fandt  nu,  at  der  neppe  foruden 
videre  Prove  burde  finde  noget  Skifte  Sted  i Overcommandoen  (af  General).  I 
Planen  om  Riigen  havde  man  stadig  bidt  sig  fast.  Max  Muller  havde  vaeret 
meget  «defensiv»  og  meente,  at  kunde  man  end  holde  det  gaaende  et  Par 
Maaneder,  maatte  man  derefter  opgive  Evret.  Der  vilde  altsaa  ikke  ved  at 
tage  ham  til  Overgeneral  — den  yderste  Yderlighed  — vindes  noget  i Action. 

Foranstaltet  Skifte  i Efterretningsvaesenet  ved  forelobig  at  slutte  Accord 
med  Hertz  efter  at  have  talt  med  Crone2. 

Paa  Ministerconf.  fortalte  Monrad,  at  Kongen  endnu  igaaraftes  ikke 
havde  villet  underskrive  Rigsraadsindkaldelsen,  men  begjaert  Udsaettelse  til 
Mandag.  Hvis  Kongen  da  ikke  underskrev,  skulde  hele  Ministeriet  indgive 
sin  Dimission. 

Mandag  d.  77.  Juni.  Kongen  havde  underskrevet.  Tilsagt  til  Audients 
hos  Enkedronningen3,  som  ogsaa  kom  med  disse  penible  hjerteskjaerende  Ud- 
talelser,  at  hun  havde  hort  saa  meget  Godt  om  mig,  og  at  det  derfor  glaedede 
hende,  at  jeg,  en  yngre  Mand,  havde  overtaget  Posten  i dette  farefulde 
Oieblik  etc.  etc. 

Onsdag  d.  75.  Juni.  Skrevet  til  Stjemholm  om,  at  Arbeiderne  paa 
Fyen  (Batterierne  langs  Beltet)  synes  at  vasre  meget  tilbage  og  at  Alt,  hvad 
der  «om  ogsaa  lidt  knebent»  er  foreneligt  med  Vilkaarene  for  Vaabenhvilen, 
maatte  gjores.  Forespurgt  om  Gerlach  havde  inspiceret  samt  om,  hvor  Hoved- 
qvarteret agtes  anbragt  efter  Vaabenhvilen. 

Torsdag  d.  16.  Juni.  I det  Geheimestatsraad,  hvor  det  engelske  Vold- 
giftssporgsmaal  var  for,  udtalte  jeg  min  Mening  om,  at  det  burde  antages.  — 
Hs.  Maj.  var  strax  imod  det  og  kom  tilbage  til  at  forlange  Integritet,  ja  blot 
Personalunion. 


1 Kaptajn  C.  A.  F.  Thomsen  var  28/ 5 blevet  ansat  ved  Direktionen  for  Kommandoen 
(Generalstabsvaerket  III,  122). 

2 Politiinspektor  H.  Hertz  afioste  26/6  Sylow  som  Chef  for  Efterretningsvaesenet.  — W.  C 
Crone,  Politidirekt*>r  i Kobenhavn. 

3 Caroline  Amalie,  Christian  VIII’s  Enke. 

Fredag  d.  ij.  Juni.  Om  Morgenen  overrakte  jeg  Monrad  min  Dimis- 
sion. Det  overraskede  ham  aabenbart,  og  han  vaerdigede  vist  i hen ved  en 
Time  at  gjore  mig  adskillige  fortrolige  Meddelelser,  tilfoiende  at  det  ikke  gik 
an  altid  og  til  Alle  at  gjore  saadanne.  Hovedsagen  var  da,  at  han  fra  engelsk 
Side  troede  at  have  Vished  for,  at  Toryerne  ville  styrte  Russell,  at  de  havde 
faerdigt  deres  Program : at  understotte  med  Vaabenmagt  Dannevirke-Linien  og 
eventuelt  vende  tilbage  til  Londonertractaten ; at  Paget 1 havde  besvaerget 
ham  ikke  at  forlaenge  Vaabenhvilen  og  endelig,  at  Ministeriet  ved  i dets  Heel- 
hed  ligeoverfor  Kongen  at  holde  paa  Voldgiften  vilde  lade  Kongen  faae  For- 
delen  af  at  staae  som  den,  der  holdt  paa  det  gode  gamle  Dannevirke,  medens 
det  ikke  blev  bekjendt,  hvad  der  laae  bagved  i Kongens  Tanke. 

Han  bad  mig  forelobig  beholde  min  Ansogning,  og  da  jeg  erklasrede 
nu  at  kunne  opgive  ham  Personer  — hvilket  jeg  ved  min  Tiltrsedelse  ikke 
havde  havt  saa  let  ved  — og  naevnte  Wilster  og  Beck  2 som  Personer,  der 
vilde  passe  godt  til  Forholdene,  spurgte  han,  om  jeg  vilde  vaere  Directeur 
under  Hansen.  Om  Middagen  var  han  hos  Kongen  for  at  faae  det  telegraphiske 
Svar  til  London  bestemt.  Han  kom  tilbage  og  berettede,  at  Kongen  stod 
fast  paa,  at  der  efter  Afslaget  paa  Voldgiften  skulde  folge  et  Tilbud  om 
Slesvig-Holsteen  i Personal  union,  hvilket  Monrad  erklaerede  ikke  at  kunne  ud- 
faerdige.  Kongen  havde  da  sagt,  at  han  vilde  forsoge  at  finde  andre  Raad- 
givere,  og  saaledes  sidde  vi  da,  men  uden  at  indgive  vore  Dimissioner. 

Vedel 3,  som  var  tilstede,  foreslog  en  Redaction  af  Svaret,  som  var  det 
Regjeringen,  der  ikke  vilde  Voldgiften,  — men  nu  skyndte  Bispen  sig  med 
at  erklaere,  at  han  Pokker  ikke  vilde  have  Ansvaret  for  at  afvise  Voldgiften, 
det  skulde  vaere  Kongen,  som  sagde  nei,  og  som  vilde  saette  et  andet  For- 
slag  istedet,  hvorom  Enighed  imidlertid  endnu  ikke  var  opnaaet. 

Leverdag  d.  18.  Juni.  Da  det  paa  Ministerconferencen  oplystes,  at 
man  forst  Mandag  kunde  faae  Sporgsmaalet  klaret,  om  Ministeriet  i sin  Heel- 
hed  skulde  gaae,  leverede  jeg  Monrad  min  Dimission,  sigende,  at  det  var 
bedst,  den  beroede  hos  ham.  Om  Aftenen  fik  jeg  hos  Andrae  hoist  interes- 
sante  Commentarer  til  nogle  forblommede  Yttringer  af  Bispen  om  Formiddagen, 
hvilke  nok  tydede  paa  en  Retraite  i Retning  af  det  engelske  Forslags  Mod- 
tagelse,  og  navnlig  fik  jeg  at  vide,  at  der  var  svaret  med  to  Depecher,  en 
officiel,  der  ligefrem  afslog  Arbitragen  og  en  confidentiel,  der  aabner  Udsigt 
til  en  modificeret  Modtagelse. 

Mandag  d.  20.  Juni.  Ministerconference  hos  den  syge  Marineminister. 
Sin  Frontforandring  foretog  Monrad,  begyndende  med  den  P'ortaelling,  at  Vedel 
paa  egen  Haand  havde  afsendt  den  hemmelige  Depeche,  hvis  Indhold  imidler- 
tid ikke  havde  tiltalt  de  Befuldmaegtigede.  Da  Kongen  endnu  havde  forbeholdt 
sig  Tid  til  i Eftermiddag,  indgaves  en  Dimission,  som  undertegnedes  af  os 


1 Engelsk  Gesandt  i Kobenhavn  Sir  August  Paget. 

5 Oberstlojtnant  Hans  Charles  Johannes  Beck. 

3 Direktor  i Udenrigsministeriet  Peter  August  Vedel. 

Alle  paa  Johansen1  na;r.  — Statsraad  Kl.  3Y2,  hvor  Kongen  begyndte  med 
at  meddele,  at  han  ikke  modtog  vor  Dimission.  Monrad  tilbod  Arbitrage, 
men  Kongen  holdt  fast  paa  Slien  ifolge  et  Brev,  han  havde  modtaget  fra 
Prindsen  af  Wales.  Jeg  talte  ivrigt  for  Modtagelsen  af  Arbitrage,  men  for- 
gjaeves  og  modtog  ikke  destomindre  efter  Statsraadet  Kongens  Tak,  fordi  jeg 
havde  staaet  ham  bi.  — Kongen  vilde  endelig  have  Vaabenhvilen  forlaenget 
14  Dage;  der  telegrapheredes  til  Underhandlerne  i den  Anledning  med  Fore- 
sporgsel,  orn  de  syntes  om  dette. 

Tirsdag  d.  21.  Juni.  Paa  Ministerconferencen  fremhaevede  Monrad  sin 
Upartiskhed  mellem  de  forskiellige  Anskuelser  og  foreslog,  at,  da  Uenigheden 
nu  altsaa  naermest  var  mellem  Kongen  og  mig,  skulde  jeg  lade  det  beroe 
med  min  Dimission.  Jeg  lod  da  gaae. 

Torsdag  d.  2g.  Juni.  Paa  Ministerconf.  forelobig  foredraget  Indholdet 
af  den  Instrux,  jeg  taenkte  mig  udfaerdiget  til  Gerlach,  om  hans  Opgave  og 
hans  frie  Disposition  over  Tropperne,  saaledes  at  han  endog,  om  han  vilde,  i 
fornodent  Fald  kan  evacuere  de  secundaire  Positioner:  Als  og  det  nordlige 
Jylland.  Til  Kongen  indsendt  en  Beretning  om  Armeen  og  Virksomheden 
under  Vaabenhvilen. 

Leverdag  d.  25.  Juni.  Afsendt  Instrux  til  Overcom.,  i hvilken  den 
gives  frie  Hasnder  og  bemyndiges  til,  naar  den  finder  det  nodvendigt,  at 
evacuere  Jylland  og  Als.  Denne  Instruction  var  mundtlig  foredraget  Hs. 
Majestaet  Dagen  iforveien  (paa  Christiansborg)  samt  Ministerraadet  — og  idag 
oplaest  i Conferencen. 

Om  Aftenen  sent  talte  jeg  med  Monrad,  der  kjendelig  var  urolig  over 
ikke  at  have  arbeidet  paa  Arbitrage. 

Mandag  d.  27 . Juni.  I Anledning  af  Overcommandoens  Anmeldelse 
om,  at  den  allerede  forinden  Modtagelsen  af  Instruxen  af  25.  havde  paataenkt 
en  yderligere  Reduction  af  det  hegermannske  Korps  end  den  stedfundne 
(2  Inf.  Rgter),  mens  vi  mod  Overcommandoens  Dispositioner  havde  ikke  faa 
Bemaerkninger  at  gj0re,  — afsendte  jeg  om  Aftenen  Thomsen  til  Odense  for 
at  conferere  med  Overcom mandoen. 

Onsdag  d.  29.  Juni.  Strax  ved  Modtagelsen  af  Sorgensbudskabet  om 
Als,  begav  jeg  mig  op  i Ministeriet  og  sendte  forst  Schmidten  og  derpaa 
Lorentzen2  til  Marinen  for  at  skaffie  Skibe,  hvilket  efter  Omstaendighedeme 
lykkedes  godt.  Kl.  12  blev  jeg  beordret  at  mode  hos  Kongen,  der  var  tem- 
melig  forknyt,  meget  vred  paa  Monrad  og  spurgte  mig,  om  jeg  vilde  danne  et 
Cabinet.  — For  begge  Thing  maatte  jeg  gjore  Meddelelse. 

Torsdag  d.  go.  Juni.  Da  Steinmann  nu  ved  Als’  Tab  var  bleven  dis- 
ponibel,  talte  jeg  med  Monrad  om  hans  Ansaettelse  som  commanderende  Ge- 
neral. Monrad  syntes  imidlertid  ligesom  jeg,  at  man  dog  burde  oppebie  lidt 
om  Overgangen  til  Als  og  om  Kampens  forste  Stadier.  Kundskab  herom 


1 Minister  for  Slesvig  Christian  Gottfried  Vilhelm  Johannsen. 

2 Kaptajn  Johan  Frederik  Lorentzen,  til  Tjeneste  i Krigsministeriet. 

s0gtes  indhentet  ved  pr.  Telegraph  at  anmode  Overcom.  om  telegraphisk 
Meddelelse! 

Fredag  d.  /.  Juli.  Efter  Statsraadet  forhandlet  med  Kongen  om 
Steinmann.  Kongen  udtalte  af  sig  selv,  at  det  var  bedst  forst  at  see,  hvad 
der  var  passeret  paa  Als  og  at  det  gjorde  ham  ondt  netop  nu  for  Gerlach. 

Sondag  d.  j.  Juli  Telegraphdepechen  fra  Langore  om  Preussernes 
Tog  fra  Aarhuus  til  Samsoe  afsendt  fra  Langore  550  modtog  jeg  ved  min  An- 
komst  i Ministeriet  Kl.  625  Den  var  da  i Afskrift  sendt  til  Marineministeren 
og  Thomsen.  Jeg  sendte  Bud  efter  Marineministeren;  men  han  var  paa  Lan- 
det  og  sagdes  forst  at  komme  hjem  Kl.  9.  Kl.  7V4  kom  Thomsen  og  af- 
sendte  da  Telegrammer  til  Langore  og  Overcommandoen. 

Mandag  d.  4..  Juli.  Hos  Hs.  Maj.  refereret  Indstillingen  om  Stein- 
mann, efter  at  derom  forst  var  forhandlet  paa  Ministerconferencen.  Hs.  Maj. 
udnaevnte  mig  efter  Lundings  Anbef.  (ikke  som  Krigsminister)  til  Command, 
af  2.  Orden.  Kongen  forlangte  som  saedvanlig  Betaenkningstid;  jeg  bad  om 
Sagerne  (Gerlach — Steinmann,  Kiihle1  og  Svane2)  til  Postens  Afgang  og  fik 
dem.  — Der  afgik  tillige  en  Bemyndigelse  til  at  erklsere  Fyen  i Beleiringstil- 
stand.  Denne  havde  jeg  refereret  paa  Ministerconf.,  men  gik  for  en  Sikker- 
heds  Skyld  ind  til  Monrad,  forinden  jeg  om  Eftermiddagen  undertegnede  den, 
og  spurgte  om  Meningen  ikke  var,  at  denne  F'orretningsgang  var  tilstraekkelig. 

Onsdag  d.  6.  Juli.  Forinden  Statsraadet  — i hvilket  Monrad  stillede 
Forslag  om  at  henvende  sig  til  Frankrig  om  at  msegle  Fred  — overrakte 
Kongen  mig  Commandeurkorset  af  2.  Klasse.  Umiddelbart  efter  Statsraadet 
den  Steenske  Interpellation.  3 

Torsdag  d.  7.  Juli.  Efterat  have  foreviist  Ltitken  et  Brev  til  Stein- 
mann om  at  det  afgjorende  Slag  skulde  finde  Sted  paa  Soen  og  Fyen  derfor 
holdes  a outrance  — og  efter  at  have  naevnt  Sagen  for  Monrad  — afsendtes 
Brevet.  — Under  den  Jorgensenske4  Interpellation  blev  jeg  kaldet  ud  til 
Kongen,  hvor  Quaade  var  og  Monrad  senere  kom  tilstede,  og  forlangte  Hs. 
Maj,  at  der  oieblikkelig  skulde  gaae  Ordre  til  Steinmann  om  at  slutte  3 Dages 
Vaabenhvile.  Vi  forestillede  Hs.  Maj.,  at  det  kun  kunde  skee  ved  at  be- 
grundes  som  Indledning  til  directe  Fredsunderhandlinger,  hvorved  Planen  om 
directe  Henvendelse  til  Keiseren  af  Frankrig  vilde  vaere  krydset.  Denne 
Plan  var  Hs.  Maj.  personlig  meget  imod.  Under  den  vel  en  Timestid  fort- 
satte  Samtale,  der  som  saedvanlig  ikke  forte  til  Noget,  kom  Monrad  forste 
Gang  frem  med  den  praktiske  Skandinavisme,  idet  han  bemaerkede  at  Bjorn- 
stjerna5  havde  slaaet  paa  materiel  Bistand,  og  udbad  Monrad  sig  Kongens 

1 Kaptajn  Nicolai  Seyer  Kiihle  blev  4/t  Major  i Generalstaben. 

2 Kaptajn  af  Krigsreserven  Laurits  Christian  Svane  blev  4/ 7 genoptaget  som  Kaptajn  af 
1.  Klasse  som  Belonning  for  «udvist  Mod  og  Konduitei. 

3 I Rigsraadets  Folketing  behandledes  6/7  en  Interpellation  af  Professor  Ad.  Steen  m.  H.  t. 
Krigsforelsen. 

4 I Rigsraadets  Folketing  behandledes  7/ 7 en  Interpellation  af  Politimester,  Justitsraad  A. 

Jorgensen  m.  H.  t.  Krigsforelsen. 

6 Oscar  Magnus  Bjornstjerna,  svensk-norsk  Gesandt  i Kobenhavn. 

Tilladelse  til  at  maatte  fornemme,  hvor  vidt  der  maatte  kunne  faaes  nogen 
Sikkerhed  for,  at  det  [var]  alvorligt  meent,  og  sige,  at  vi  i saa  Paid  [var]  rede 
til  at  modtage  Sverrigs  Bistand.  Kongen  svarede  herpaa,  at  han  jo  altid 
havde  vaeret  rede  til  at  modtage  Sverrigs  Bistand.  Jeg  bemaerkede,  at  det  fore- 
kom  mig  noget  uhyggeligt  at  see  Halvoen  besat  af  Tydskere,  0erne  af  Sven- 
skerne;  det  var  ligesom  et  Sindbillede  paa  Delingen;  — jeg  tilfoiede  at  den 
egentlig  concrete  Hjaelp  maatte  vaere  tilsoes.  — Jeg  spiste  sammen  med  Mon- 
rad og  sagde  han  da,  at  han  nu  ansaae  sig  autoriseret  til  at  tale  med  den 
svenske  Gesandt. 

Fredag  d.  8.  Juli.  Om  Formiddagen  skulde  der  vaere  Statsraad  for  at 
forhandle  om  vor  Sags  Overlevering  i Keiseren  af  Frankrigs  Haender.  Efter 
en  halv  Times  Venten  kommer  Monrad  op  fra  Kongen  og  meddeler,  at  Hs. 
Maj.  nu  har  udtalt  Onsket  om  at  Ministeriet  skulde  indgive  sin  Dimission. 
Denne  skrives  af  Monrad  og  undertegnes  af  os  Alle.  Kongen,  som  derefter 
kom  tilstede,  forekom  mig  usikker,  med  Hensyn  til  om  han  virkelig  havde 
Nogen  i Baghaanden;  Monrad  var  meget  sikker  paa  det  Modsatte.  Kongen 
tog  en  meget  smuk  Afsked  og  trykkede  mig  saerdeles  hjertelig  i Haanden.  — 
Monrad  berettede  mig  siden  efter,  at  han  Dags  Morgen  havde  talt  med  Bjorn- 
stjerna  og  sagt  ham  Kongens  Ord:  at  han  jo  altid  havde  vaeret  rede  til  at 
modtage  Sverrigs  Bistand.  Monrad  havde  fremdeles  urgeret,  at  det  fornem- 
melig  var  Sohjaelpen  det  kom  an  paa;  at  den  engelske  Chance  burde  afventes 
og  at  Modtagelsen  af  et  Tilbud  ikke  maatte  opfattes  som  var  Hensigten  at 
optage  en  mere  krigerisk  Politik  men  alene  at  forskaffe  os  bedre  Betingelser 
ved  de  forestaaende  Fredsunderhandlinger.  Han  bemaerkede  at  det  var  nod- 
vendigt  at  indrette  sig  saaledes  lige  overfor  Sverrig,  «som  altid  gik  paa  Raeve- 
kloer*,  at  det  ikke  skulde  see  ud,  som  havde  vi  bortstodt  en  os  tilbudt  Hjaelp. 

Leverdag  d.  p.  Juli.  Hos  Monrad  var,  da  jeg  til  saedvanlig  Tid  kom 
tilstede,  Lehmann1  og  Liitken.  Monrad  udviklede  for  Lehmann,  hvorledes 
han  fandt  det  Pligt,  hvis  den  Carl  Moltkeske2  Combination  ikke  maatte  lyk- 
kes,  at  tilsige  Bluhme3  sin  Bistand  under  Forudsaetning,  at  Bluhme  vilde 
saette  Nationens  Interesse  over  Dynastiets,  naturligviis  med  Tilfoielse  at  han, 
Monrad,  ikke  selv  vilde  indtraede  i Cabinettet.  Han  bemaerkede  til  Lehmann 
m.  H.  t.  det  Skandinaviske,  at  selv  om  man  vilde  byde  Svenskerne  den  danske 
Krone  paa  en  Tallerken,  turde  de  ikke  tage  imod  den.  Lehmann  beed  paa, 
efter  forst  at  have  gjort  nogle  Bemaerkninger  som:  «naar  Tydskerne  ville  have 
alt  det  Tydske,  skulde  de  forst  og  fremmest  have  Dynastiet.  > Lehmann  til- 
bed  sig,  da  han  gik,  strax  i Landsthinget  at  begynde  at  virke,  men  Monrad 
vel  kjendende  sin  Pappenheimer,  bad  ham  ikke  tale  til  nogen  Eneste  om  Sagen. 

Mandag  d.  11.  Juli.  Endelig  kom  Dimissionen.  Modtagelsen  fra 
gamle  Hansens  Side  saa  hjertelig,  som  han  kunde  anstille  den.  Han  fremkom 


1 Orla  Lehmann. 

5 Der  var  Tale  om  at  Carl  Moltke  skulde  have  vaeret  Konseilpraesident  i det  ny  Mini- 
sterium.  Sml.  Histor.  Tidsskrift  VIII  Rk..  5.  Bd.,  Side  83  f. 

s Christian  Albrecht  Bluhme,  Konseilspraesident  "/ 7 1864. 

med  den  storartede  Idee  at  udnaevne  alle  de  for  hoiere  Bestillinger  Lonnede 
efter  deres  Charge,  altsaa  over  en  lav  Sko  Capitainer  til  Majorer,  Lter.  til  Capi- 
tainer  etc. 

Leverdag  d.  16.  Juli.  Natten  mellem  den  15  og  16.  Kl.  c.  2x/a  kom 
Telegram  fra  Steinmann  om,  at  en  preussisk  Oberstlt.  om  Middagen  vilde 
komme  til  Snoghoi  for  at  forhandle  om  Vaabenhvilen,  og  begjaerede  Instruction 
Jeg  begav  mig  til  General  Hansen,  i hvis  Huus  jeg  saaledes  for  fiarste  Gang 
holdt  mit  Indtog  ved  Nattetid  og  op  ad  Kjokkentrappen.  Vi  begav  os  sam- 
men  til  Bluhme  og  derfra  til  Krigsministeriet,  som  den  Gamle  forst  efter  endt 
Expedition  forlod  Kl.  61/ 2. 

Fredag  d.  29.  Juli.  I Landsthinget  tog  Krieger  mig  tilside  for  at  tale 
om  Als.  Han  gjorde  samme  Paastand,  som  jeg  Dagen  iforveien  havde  hart 
af  Lehmann:  at  Ulykken  med  Als  var  det  vaerste,  som  var  vederfaredes  os. 
Dette  synes  imidlertid  noget  at  maatte  vaere  betinget  af  et  saeregent  Stand- 
punkt;  thi  forst  kan  bemaerkes,  at  Monrad  jo  som  Ministerpraesident  havde 
vaeret  beredt,  ja  som  Folge  af  Fevriers  Bemaerkninger  endog  opfordret  til 
Evacuation  af  Als,  og  dernaest  havde  jo  Tydskerne  under  Vaabenhvilen,  me- 
dens  vi  besad  Als,  opstillet  og  fastholdt  Linien  Aabenraa — Tonder.  Krieger 
kom  blandt  meget  Andet  ogsaa  med,  at  Fevrier  skulde  have  yttret,  at  medens 
Steinmann  paa  ethvert  andet  Sted  vilde  vaere  bleven  stillet  for  en  Krigsret, 
gjordes  han  her  til  Overgeneral. 

